Webinars - RCS Wales\nYn ystod yr argyfwng Covid-19, rydym yn cyflwyno cyfres o weminarau am ddim sy’n cynnig arweiniad arbenigol i gyflogwyr ar sut i gefnogi staff yn ystod y cyfnodau heriol hyn, ac awgrymiadau ac offer i weithwyr ynghylch gofalu am eu llesiant meddyliol a chorfforol. Cliciwch i gofrestru ar Eventbrite.\n“Roedd yn hynod addysgiadol, yn ddiddorol ac yn procio’r meddwl a byddaf yn defnyddio llawer o’r hyn rwyf wedi’i ddysgu i’m helpu gyda fy lles fy hun, yn ogystal â chael dealltwriaeth well o sut i gefnogi eraill gyda’u lles.” –Hyrwyddo eich Lles Seicolegol, Awst 2020.\n“Yn sicr werth yr amser, byddwn yn argymell RCS i gyd-weithwyr a byddaf yn cadw llygad am weminarau a chyflwyniadau pellach. Diolch!” – Paratoi eich Timau ar gyfer Dychwelyd I’r Gweithle, Gorffennaf 2020.\n“Fe wnes i wir fwynhau’r cyflwyniad a llyfnder y ffordd y cafodd ei gyflwyno. Roedd yn teimlo fel bod RCS wedi cymryd llawer o wybodaeth a allai fod yn gymhleth a’i gwneud yn hygyrch i bawb.” – Cefnogi Iechyd a Lles Meddyliol Gweithwyr, Gorffennaf 2020.\n“Gwybodaeth ddefnyddiol a phwysig iawn. Roeddwn i’n ei gweld yn ffordd dda iawn o ddysgu a gan nad oedd yn rhaid i mi deithio er mwyn cymryd rhan, roedd yn ddefnydd effeithiol iawn o’m hamser.” – Paratoi eich Timau ar gyfer Dychwelyd i’r Gweithle, Gorffennaf 2020.\nHyfforddiant Hyrwyddwr Lles yn y Gweithle 27th April\nHyfforddiant Hyrwyddwr Lles yn y Gweithle\nPwy fydd yn hyrwyddo lles yn eich gweithle?\n27th April – 9:30- 12:30pm\nMae ein rhaglen Hyrwyddwr Lles dysgu o bell unigryw ar agor nawr!\nBydd ein cwrs newydd, wedi’i ariannu’n llawn, yn eich helpu chi i gyflwyno ‘hyrwyddwyr lles’ i’ch gweithle. Mae hyrwyddwr lles yno i gydweithwyr pan mae angen clust i wrando arnynt, arwain trafodaethau, cyfeirio at lefydd i fynd am gymorth arbenigol petai’r angen yn codi, darparu unigolyn cyswllt i ddatrys problemau cyn iddynt waethygu, a hybu diwylliant iachach yn y gweithle.\nThis event will be delivered through the medium of English only.\nCynlluniau Gweithredu Rheoli Straen a Lles Apr 28\nCynlluniau Gweithredu Rheoli Straen a Lles\nThu, Apr 28, 10:00am – 11:30am\nArchwilio sut y gallwn leihau effaith straen yn y gweithle a chefnogi lles a gwydnwch staff, gan ddefnyddio cynlluniau gweithredu llesiant.\nHybu Lles Corfforol eich Timau May 18\nHybu Lles Corfforol eich Timau\nBydd y sesiwn yn archwilio dulliau, syniadau a thechnegau syml a hygyrch i gefnogi lles corfforol eich hun a helpu i hybu lles corfforol eich timau a’ch gweithle ehangach.\nExpires Thursday May 19th, 2022 11:03am\nHyfforddiant Ymwybyddiaeth Menopos i Dimau May 24\nHyfforddiant Ymwybyddiaeth Menopos i Dimau\nYmunwch â ni ar ein gweminar ymwybyddiaeth Menopos i ddarganfod mwy am Menopos a’i effeithiau ar fenywod yn y gweithle. Mae’r gweminar yn berthnasol ac yn ddefnyddiol i ddynion a merched yn eich timau. Gadewch i ni dorri’r stigma am y menopos yn y gwaith.\nExpires Tuesday May 24th, 2022 11:47am\nHyfforddiant Hyrwyddwr Yn Y Gwaith Lles Jun 9\nHyfforddiant Hyrwyddwyr Lles Yn Y Gwaith\nBydd ein cwrs di-gost yn eich helpu i gyflwyno ‘hyrwyddwyr llesiant’ i’ch gweithle. Mae hyrwyddwr llesiant yno ar gyfer cydweithwyr pan fydd angen clust i wrando arnynt, yn cyfeirio at ble i fynd am gymorth arbenigol os oes angen, yn darparu pwynt cyswllt ar gyfer problemau sydyn, ac yn ysgogi diwylliant iachach yn y gweithle. Ar ôl mynychu’r hyfforddiant hwn, byddwch yn cael mynediad at becyn adnoddau llesiant a’n Rhwydwaith Hyrwyddwyr Lles.\nExpires Friday June 10th, 2022 12:03pm


Amser ‘Cwestiwn y Garddwr’ Treftadaeth, o Erddi Sain Ffagan\nJuliet Hodgkiss, 28 Ebrill 2020\nMae Juliet Hodgkiss yw Uwch Gadwraethwr Gerddi Amgueddfa Cymru. Mae hi'n arwain tîm ymroddedig o arddwyr a gwirfoddolwyr yn Sain Ffagan, sy'n gofalu am y gerddi a'u casgliadau o blanhigion treftadaeth arbennig. Mewn ymateb i ddiddordeb cynyddol yn ein gerddi ein hunain, a dyhead cynyddol am harddwch rhai o erddi godidog ein cenhedloedd yn ystod y cyfyngiadau symud, dros yr ychydig ddyddiau diwethaf rydyn ni wedi bod yn casglu'ch cwestiynau chi i Juliet am ei gwaith. Dyma ei hatebion yn ein fersiwn ‘treftadaeth’ ni o Gardener’s Questiontime.\nY peth gorau am fy swydd yw cael fy nhalu i weithio mewn gerddi mor brydferth. Mae gennym ni amrywiaeth eang o erddi, felly rydw i'n gwneud rhywbeth gwahanol bob dydd. Rwyf hefyd yn cael cwrdd â chymaint o bobl wych trwy fy ngwaith - staff, gwirfoddolwyr, ymwelwyr, cyd-arddwyr a mwy.\nPa un o erddi Sant Fagan yw eich hoff un a pham?\nYr adeg hon o'r flwyddyn, fy hoff ran o'r gerddi yw'r ardal ger y pyllau. Trwy gydol y gwanwyn, mae banciau'r teras wedi'u gorchuddio â bylbiau gwanwyn; cennin Pedr, clychau'r gog a ffritil, i gyd uwchben carped o anemonïau. Daw’r godidog Magnolia ‘Isca’ i'w blodau yn gyntaf, ac yna’r ceirios a’r afalau. Y goeden ddiweddaraf i flodeuo yw'r Davidia, gyda'i bracts gwyn anferth sy'n siglo yn yr awel, gan roi ei henw iddi - y goeden hances.\nPa un yw'r planhigyn prinnaf yn y casgliad?\nUn o'r planhigion prinnaf sydd gennym yw rhosyn Bardou Job, a oedd yn un o'r rhosod gwreiddiol yn yr Ardd Rhosod. Credwyd bod hwn wedi diflannu, yna cafodd ei ail-ddarganfod gan grŵp o selogion rhosyn, yn tyfu yn hen ardd prif warder ar Alcatraz! Fe'i lluosogwyd, a danfonwyd 6 rhosyn atom i dyfu yn ein gerddi. Mae gennym hefyd gasgliad o datws treftadaeth, a roddwyd i ni gan Asiantaeth Ymchwil Amaethyddol yr Alban.\nUn o'r tatws rydyn ni'n eu tyfu yw'r Lumper, y tatws a dyfwyd ar adeg newyn tatws Iwerddon. Ni ellir prynu'r rhain, felly mae'n rhaid i ni eu tyfu bob blwyddyn i gynnal ein casgliad.\nPa un yw'r planhigyn anoddaf y mae'n rhaid i chi fynd i'r afael ag ef - un sydd anoddaf i'w gynnal?\nY planhigion anoddaf i'w cadw yw'r tatws treftadaeth. Mae'n rhaid i ni dyfu'r rhain bob blwyddyn i gynnal ein casgliad, ac mae'r rhan fwyaf o'r hen amrywiaethau hyn yn agored iawn i falltod, felly mae angen eu rheoli'n ofalus i sicrhau cnwd da.\nPa un yw'r planhigyn anoddaf i'w reoli?\nY planhigyn anoddaf i'w reoli yw Oxalis, chwyn parhaus gyda deilen debyg i feillion, sy'n lluosi trwy fylbiau. Mae'r bylbiau hyn yn cael eu lledaenu pan fydd y pridd yn cael ei drin. Mae bron yn amhosibl ei ddileu. Ar ôl treulio blynyddoedd yn ceisio ei chwynnu, rydyn ni nawr yn ei gadw dan reolaeth gyda phlannu a gorchuddio tomwellt.\nPa un yw eich hoff amser o'r flwyddyn yn yr ardd?\nFy hoff amser o'r flwyddyn yw'r gwanwyn, gyda bylbiau'r gwanwyn, coed yn blodeuo, y rhedyn yn agor eu ffrondiau, a'r holl blanhigion yn yr ardd yn blaguro i dyfiant. Mae popeth yn edrych yn ffres a newydd, ac rydyn ni arddwyr yn llawn gobaith am flwyddyn wych o'n blaenau yn yr ardd.\nRhosyn Bardo Job\nBlodau'r gwanwyn ar y banc\nLuciana Skidmore, Garden Trainee & Volunteer , 31 Gorffennaf 2019


Amazon yn dileu addurniadau Nadolig Auschwitz – Golwg360\nAmazon yn dileu addurniadau Nadolig Auschwitz\n2 Rhagfyr 2019 am 16:31\nMae cwmni ar-lein Amazon wedi dileu nwyddau Nadolig oddi ar y wefan oherwydd eu bod yn cynnwys lluniau o wersyll marwolaeth Auschwitz yn yr Almaen.\nRoedd Amgueddfa Auschwitz-Birkenau, sy’n cofio am y mwy na miliwn o Iddewon a fu farw yng ngwersylloedd y Natsïaid yno, wedi protestio am y nwyddau ac roedd nifer o sylwadau beirniadol ar wefan gymdeithasol Twitter hefyd.\nCwmni Fcheng sy’n gwerthu nwyddau gyda lluniau o rai o atyniadau mwya’r byd – gan gynnwys Castell Caeriw a Thraeth Oxwich yng Nghymru – sy’n gwerthu addurniadau Nadolig, agorwr potel a phad llygoden gyda lluniau o’r gwersyll.\nYn ôl yr Amgueddfa, roedd y rhain yn “annifyr ac amharchus” ac maen nhw wedi galw ar wefan arall, Wish Shopping, i wahardd y nwyddau hefyd.\nDywedodd Amazon bod gofyn “i’w holl werthwyr ddilyn eu canllawiau”.\nAmodau gwaith yn storfeydd Amazon “fel uffern”\nGalw ar y Cymry i “ddathlu gwahaniaethau” ar Ddiwrnod yr Holocost\nYmchwiliad ar ôl i Amazon brynu cyfran o Deliveroo\nAmazon yn talu llai o dreth tros 20 mlynedd nag M&S mewn blwyddyn


BBC - Cofio am arwr moduro Cymru\nDiweddarwyd: Dydd Mercher, 21 Gorffennaf 2010, 10:41 GMT 11:41 UK\nCofio am arwr moduro Cymru\nYn wreiddiol gadawyd Babs yn y tywod cyn cael ei adnewyddu yn 1969.\nErbyn heddiw, byddai cael gafael ar gar o 450 marchnerth sy'n gallu cyrraedd cyflymder o 170 m.y.a. yn broses eitha syml ac yn costio ychydig dros £10,000.\nMae'n anodd credu fod cyrraedd y nod yna wedi lladd un o beirianwyr a gyrwyr rasio mwya beiddgar Cymru 83 o flynyddoedd yn ôl.\nNawr mae gwaith Parry Thomas yn mynd i gael ei gofio wrth i drac rasio Penbre ger Llanelli enwi adeilad ar ei ôl.\nAr Fawrth 3, 1927, lladdwyd John Godfrey Parry Thomas - mab i ficer o Wrecsam - ar draeth Pentywyn wrth geisio adennill record cyflymder y byd a osodwyd ganddo'r flwyddyn flaenorol.\nRoedd ei gar 'Babs' wedi ei adeiladu'n bwrpasol, ac roedd ganddi injan awyren 27 litr ynddi. Gymaint oedd maint yr yr injan cymaint fel bod rhaid iddo bwyso allan o ochr dde'r car i weld ble'r oedd yn mynd!\nRoedd John Godfrey Parry Thomas yn fab i ficer o Wrecsam\nAr ei gynnig ola, ac yn teithio ar gyflymder o dros 170 mya, fe dorrodd un o'r cadwyni oedd yn gyrru'r injan, gan ei daro'n ei ben a'i ladd yn syth.\nCladdwyd Mr Thomas yn Byfleet yn Surrey, ond fe gafodd y car ei gladdu ar y safle ym Mhentywyn tan iddo gael ei gloddio i'r wyneb eto yn 1969 gan beiriannydd arall o'r gogledd, Owen Wyn Owen.\nBellach mae 'Babs' yn Amgueddfa Cyflymder Pentywyn yn ystod bob haf, ac yn treulio'r gaeafau yn Amgueddfa Forwrol Abertawe.\nDywed Gavin Evans, Curadur Amgeuddfeydd Sir Gar: Dwi'n meddwl fod ei chyfnod o fedru cyrraedd 170mya wedi hen fynd, ond bob nawr ac yn y man yn yr haf mi fedrwch chi weld Babs yn teithio ar hyd traeth Pentywyn unwaith eto, sydd yn eitha anhygoel wedi'r holl amser.\n"Ar y pryd roedd rhai yn teimlo y dylai Babs fod wedi cael llonydd yn y tywod o ran parch i John Parry Thomas.\n"Ond nawr ei bod hi'n symud unwaith eto, dwi'n meddwl fod hynny'n deyrnged berffaith i arwr ac arloeswr Cymraeg."\nYn ogystal â dal record y byd ac ennill 38 ras mewn 5 mlynedd ar drac Brooklands, roedd Parry Thomas yn un o sylfaenwyr cwmni moduro Leyland, aeth ymlaen i fod yn British Leyland ac yna Rover Group.\nWrth i drac Penbre ddathlu ei 20fed penblwydd, fe fydd Babs yn symud o Bentywyn dros dro i'r ganolfan y cfryngau newydd ym Mhenbre - adeilad sydd wedi cael ei enwi yn "Adeilad Parry Thomas".\nCyfarwyddwr Trac Penbre yw Phil Davies.\n"Mae gan Gymru draddodiad cyfoethog o ran ceir rasio, ac fe ddylen ni fod yn falch o hynny," meddai.\n"Rydym eisoes wedi cofio am un o fawrion Cymru drwy sefydlu Tlws Tom Pryce, ac o gofio pa mor agor ydym am Bentywyn, roedd hi'n addas rhywsut i gofio am arwr Cymreig arall."\nY Bluebird yn gwella ar ei record\n19 Awst 00 | Newyddion\nTorri record ar draeth Pentywyn\n18 Meh 00 | Newyddion\nTrac Penbre (Saesneg)\nAmgueddfa Cyflymder, Pentywyn (Saesneg)


Theatr Genedlaethol Cymru yn cefnogi Gŵyl Hanes Cymru i Blant - Theatr Genedlaethol Cymru\nMae Theatr Genedlaethol Cymru yn falch iawn o gefnogi Gŵyl Hanes Cymru i Blant, 2018. Gŵyl yw hon sy’n trefnu a llwyfannu digwyddiadau a chyflwyniadau un-actor i blant mewn lleoliadau treftadaeth ar draws Cymru ym mis Medi. Fel rhan o’n cefnogaeth, mae Sarah Bickerton, ein Cyfarwyddwr Cyswllt, wedi cyfarwyddo drama fer un-actor i blant am yr Arglwyddes Llanofer, sef Pleidiol Wyf i’m Gwlân gan Mared Roberts, a fydd yn cael ei pherfformio yn yr Amgueddfa Wlân, Drefach Felindre, rhwng 17 a 21 Medi. Mae Pleidiol Wyf i’m Gwlân, a berfformir gan Catrin Morgan, yn adrodd hanes y wisg Gymreig draddodiadol a thwf y diwydiant gwlân yng Nghymru.\nMae Pleidiol Wyf i’m Gwlân yn un o 5 sioe newydd a grëwyd yn arbennig ar gyfer yr ŵyl, ac yn ogystal â drama Mared Roberts bydd dramâu gan Mirain Alaw Jones, Iestyn Wyn, Lois Llywelyn Williams a Sion Emyr yn cael eu perfformio. Mae’r holl ddramâu’n adrodd straeon o gyfnod y Chwyldro Diwydiannol ac yn ymdrin â chymeriadau pwysig a dylanwadol yn hanes Cymru: Dic Penderyn, y Copor Ladis, Thomas Telford, a David Davies Llandinam. Ceir manylion llawn y perfformiadau yma.\nHyforddwyd 12 o ddramodwyr ifainc i ddatblygu eu crefft a’u dealltwriaeth o ysgrifennu dramâu byrion i blant, a chynhaliwyd cyfres o weithdai lle roedd ein Cyfarwyddwr Artistig, Arwel Gruffydd, a’n Cyfarwyddwr Cyswllt, Sarah Bickerton, yn bresennol. Rydym wedi cydweithio gyda’r dramodwyr ifanc yn ystod y flwyddyn ddiwethaf a chynnig adborth ar ddatblygiad eu gwaith.\nMeddai Eleri Twynog, sylfaenydd yr ŵyl:\n“Mae wedi bod yn bleser cydweithio gyda chymaint o dalent ifanc eleni yn datblygu dramâu newydd, ar bynciau’n ymwneud â hanes Cymru, ar gyfer yr ŵyl. Mae’r cynllun hyfforddiant i awduron ifanc wedi bod yn llwyddiant mawr, ac rwy’n ddiolchgar i’r holl bartneriaid wnaeth gofleidio’r syniad gan gyfrannu’n ariannol ac yn greadigol. Mae gennym 12 o sgriptiau newydd, pob un ohonynt ar wahanol agweddau o’r Chwyldro Diwydiannol yng Nghymru, ac yn dilyn llwyfannu 5 o’r rhain eleni y nod fydd cynhyrchu gweddill y sgriptiau ar gyfer gŵyl 2019/20.”\n“Mae’r prosiect hynod hwn wedi bod yn fodd i Theatr Genedlaethol Cymru adnabod dramodwyr ifainc a meithrin talent ysgrifennu newydd. Mae hefyd yn golygu bod dramodwyr newydd nid yn unig wedi derbyn hyfforddiant a mentoriaeth broffesiynol, ond hefyd yn cael cyfle i weld eu gwaith yn cael ei gyfarwyddo a’i berfformio gan artistiaid proffesiynol o flaen plant – sef y gynulleidfa fwyaf gonest ac uniongyrchol ei barn a’i gwerthfawrogiad. Mae sawl dramodydd o fri wedi cychwyn ar yrfa broffesiynol yn y theatr trwy ysgrifennu yn gyntaf fonologau neu ddramâu ar gyfer plant. Mae safon uchel y monologau yn arwydd o’r hyn y gallwn ei ddisgwyl gan y dramodwyr newydd yma i’r dyfodol. Yn y cyfamser, edrychwn ymlaen yn fawr at weld y sgriptiau yn troi’n sioeau llawn hud a chyffro, wrth i rai o hanesion cymeriadau mwyaf dylanwadol a lliwgar y Chwyldro Diwydiannol ddod yn fyw i gynulleidfaoedd ifainc ar draws Cymru.”\nMae disgwyl i oddeutu 5,000 o blant fod yn rhan o’r ŵyl eleni, ac mae’r amserlen lawn ar wefan yr ŵyl.\nRydym yn cefnogi’r cynllun eleni ar y cyd â Llenyddiaeth Cymru, yr Urdd, Llyfrgell Genedlaethol Cymru a Cadw.


Mwy na 100,000 o swyddi wedi’u diogelu gan gronfa Covid Llywodraeth Cymru | LLYW.CYMRU\n“Bu inni edrych eto ar ein cyllidebau a gwneud penderfyniadau anodd i sefydlu’r Gronfa Cadernid Economaidd, ond mae’r ffigurau hyn yn dangos yn glir y gwahaniaeth enfawr y mae wedi’i wneud.\n“Rydyn ni yn ddiolchgar am y cymorth gan Lywodraeth Cymru yn ystod Covid-19. Mae wedi ein helpu’n fawr i ddod o hyd i ffordd o ddod drwy y cyfnod digynsail hwn.\n“Gyda’n marchnadoedd yn dychwelyd, rydym yn bendant yn credu bod Llywodraeth Cymru wedi chwarae rhan bwysig i helpu i ddiogelu ein gweithlu yn Wrecsam. Rydyn ni yn parhau i weld cyfnod ansicr a heriol, ond mae’r cyllid hwn yn rhoi cefnoaeth wych inni yn y sefyllfa bresennol ac rydyn ni’n ddiolchgar amdano.\nBydd gan y Banc Datblygu y dewis i ymestyn cyfnod benthyca rhai cwmnïau i hyd at 15 mlynedd, gan helpu iddynt ledaenu cost eu benthyca ymhellach. Bydd terfyn buddsoddi y gronfa hefyd yn cael ei ddyblu o £5 miliwn i £10 miliwn.\n“Mae Llywodraeth Cymru wedi helpu miloedd o gwmnïau drwy’r cyfnod anodd hwn a byddwn yn parhau i gefnogi busnesau gyda phecyn cymorth proactif sy’n ymateb i’r sefyllfa. Dwi’n gobeithio gallu cyhoeddi rhagor o fanylion y cynlluniau hyn yn ddiweddarach yn y mis.


Yr Elyrch i gadw llygad barcud ar Joe Allen – Golwg360\nYr Elyrch i gadw llygad barcud ar Joe Allen\n1 Rhagfyr 2017 am 12:22 Diweddarwyd am 15:38\nMae prif hyfforddwr tîm pêl-droed Abertawe wedi rhybuddio am berygl un o gyn-chwaraewyr yr Elyrch wrth iddyn nhw deithio i Stoke yfory.\nAeth Joe Allen i Lerpwl am £15 miliwn yn 2012 cyn mynd i Stoke y llynedd am £13 miliwn.\nFe geisiodd yr Elyrch ail-arwyddo’r Cymro dros yr haf, ond roedd Stoke eisiau £25 miliwn, a fyddai wedi bod yn record i Abertawe ar y pryd.\nOnd mae’n bosib y gallai’r Elyrch edrych o’r newydd arno fe wrth iddyn nhw geisio cryfhau elfennau ymosodol y tîm, ar ôl methu â llenwi bylchau sydd wedi’u gadael gan Gylfi Sigurdsson a Fernando Llorente.\nDywedodd Paul Clement: “Mae e’n bêl-droediwr da iawn. Dyw e ddim yn gyfrinach ei fod e’n chwaraewr roedd gyda ni ddiddordeb i’w ddenu’n ôl ond am amryw resymau, doedd hynny dim yn bosib, ac fe fydd e’n un o’r chwaraewyr allweddol hynny y mae’n rhaid i ni sicrhau na fydd e’n dechrau rheoli’r gêm a’i heffeithio’n ormodol.”\nYn ôl Paul Clement, fe fydd yr Elyrch yn canolbwyntio ar recriwtio ymosodwyr ym mis Ionawr pan fydd y ffenestr drosglwyddo’n agor unwaith eto.\nAc fe allai’r Cymro ffitio’n berffaith i dîm sydd angen sbarc ychwanegol er mwyn creu goliau, sy’n un o’u gwendidau’r tymor hwn gyda dim ond saith gôl mewn 14 o gemau.\n“Pan welwch chi ein record goliau, mae’n rhaid i ni gryfhau’r safleoedd ymosodol.\n“Sawl chwaraewr fydd hynny, dw i ddim yn gwybod. Ond mae’r gwaith yn mynd yn ei flaen.\n“Ry’n ni eisiau targedu [chwaraewyr] da iawn ond realistig. Chwaraewyr sy’n dod â mwy o dalent i mewn ond sy’n realistig.\n“Mae’n anodd crybwyll nifer ond fe fyddai un neu ddau mewn safleoedd ymosodol yn gymorth.”\nSaith awr heb gôl\nMae’r Elyrch bellach wedi chwarae am saith awr heb sgorio’r un gôl ond mae Paul Clement yn gobeithio y gallai dewis Wilfried Bony a Tammy Abraham gyda’i gilydd ddwyn ffrwyth.\n“Dyma’r tro cyntaf i fi brofi [cyfnod heb goliau] a’r math yma o berfformiadau. Mae’n rhwystredigaeth. Ond dw i’n aros yn bositif.\n“Fel tîm, ry’n ni’n amddiffyn ar lefel dda. Pan edrychwch chi ar y ffaith ein bod ni wedi ildio dim ond 16 gôl, mae ein hamddiffyn oddi cartref yn drydydd i Chelsea a Man City.\n“Ry’n ni’n drefnus. Ry’n ni’n gwybod ein swyddi. Yr hyn ry’n ni’n ei gael yn anodd yw creu digon.\n“Dw i’n credu y bydd Tammy yn ffres, a dw i eisiau gweld sut siâp sydd ar Wilf ar ôl chwarae 90 munud mewn dwy gêm yn olynol am mai dyna’r tro cyntaf iddo fe wneud hynny ers amser hir iawn.\n“Allwch chi ddim barnu’r bartneriaeth ar 45 munud felly mae hynny’n rhywbeth i’w ystyried oherwydd pan nad y’ch chi’n creu, mae angen i chi feddwl am gael chwaraewyr ymosodol ar y cae.”\nMae Gareth Bale yn ei ôl dros Gymru


2 Samuel 21 (BWM) - Bible Society\n2 Samuel 21 BWM\n1A bu newyn yn nyddiau Dafydd dair blynedd olynol. A Dafydd a ymofynnodd gerbron yr Arglwydd. A’r Arglwydd a ddywedodd, Oherwydd Saul, ac oherwydd ei dŷ gwaedlyd ef, y mae hyn; oblegid lladd ohono ef y Gibeoniaid. 2A’r brenin a alwodd am y Gibeoniaid, ac a ymddiddanodd â hwynt; (a’r Gibeoniaid hynny nid oeddynt o feibion Israel, ond o weddill yr Amoriaid; a meibion Israel a dyngasai iddynt hwy: eto Saul a geisiodd eu lladd hwynt, o’i serch i feibion Israel a Jwda.) 3A Dafydd a ddywedodd wrth y Gibeoniaid, Beth a wnaf i chwi? ac â pha beth y gwnaf gymod, fel y bendithioch chwi etifeddiaeth yr Arglwydd? 4A’r Gibeoniaid a ddywedasant wrtho, Ni fynnwn ni nac arian nac aur gan Saul, na chan ei dŷ ef; ac ni fynnwn ni ladd neb yn Israel. Ac efe a ddywedodd, Yr hyn a ddywedoch chwi, a wnaf i chwi. 5A hwy a ddywedasant wrth y brenin, Y gŵr a’n difethodd ni, ac a fwriadodd i’n herbyn ni, i’n dinistrio ni rhag aros yn un o derfynau Israel, 6Rhodder i ni saith o wŷr o’i feibion ef, fel y crogom ni hwynt i’r Arglwydd yn Gibea Saul, dewisedig yr Arglwydd. A dywedodd y brenin, Myfi a’u rhoddaf. 7Ond y brenin a arbedodd Meffiboseth, mab Jonathan, mab Saul, oherwydd llw yr Arglwydd yr hwn oedd rhyngddynt hwy, rhwng Dafydd a Jonathan mab Saul. 8Ond y brenin a gymerth ddau fab Rispa merch Aia, y rhai a ymddûg hi i Saul, sef Armoni a Meffiboseth; a phum mab Michal merch Saul, y rhai a blantodd hi i Adriel mab Barsilai y Maholathiad: 9Ac efe a’u rhoddes hwynt yn llaw y Gibeoniaid; a hwy a’u crogasant hwy yn y mynydd gerbron yr Arglwydd: a’r saith hyn a gydgwympasant, ac a roddwyd i farwolaeth yn y dyddiau cyntaf o’r cynhaeaf, yn nechreuad cynhaeaf yr haidd.\n10A Rispa merch Aia a gymerth sachliain, a hi a’i hestynnodd ef iddi ar y graig, o ddechrau y cynhaeaf nes diferu dwfr arnynt hwy o’r nefoedd, ac ni adawodd hi i ehediaid y nefoedd orffwys arnynt hwy y dydd, na bwystfil y maes liw nos. 11A mynegwyd i Dafydd yr hyn a wnaethai Rispa merch Aia, gordderchwraig Saul.\n12A Dafydd a aeth ac a ddug esgyrn Saul, ac esgyrn Jonathan ei fab, oddi wrth berchenogion Jabes Gilead, y rhai a’u lladratasent hwy o heol Beth-sar yr hon y crogasai y Philistiaid hwynt ynddi, y dydd y lladdodd y Philistiaid Saul yn Gilboa. 13Ac efe a ddug i fyny oddi yno esgyrn Saul, ac esgyrn Jonathan ei fab: a hwy a gasglasant esgyrn y rhai a grogasid. 14A hwy a gladdasant esgyrn Saul a Jonathan ei fab yng ngwlad Benjamin, yn Sela, ym meddrod Cis ei dad: a hwy a wnaethant yr hyn oll a orchmynasai y brenin. A bu Duw fodlon i’r wlad ar ôl hyn.\n15A bu eilwaith ryfel rhwng y Philistiaid ac Israel; a Dafydd a aeth i waered a’i weision gydag ef, ac a ymladdasant â’r Philistiaid. A diffygiodd Dafydd. 16Ac Isbi-benob, yr hwn oedd o feibion y cawr, (a phwys ei waywffon yn dri chan sicl o bres,) ac wedi ei wregysu â chleddyf newydd, a feddyliodd ladd Dafydd. 17Ond Abisai mab Serfia a’i helpiodd ef, ac a drawodd y Philistiad, ac a’i lladdodd ef. Yna gwŷr Dafydd a dyngasant wrtho ef, gan ddywedyd, Nid ei di allan mwyach gyda ni i ryfel, rhag i ti ddiffoddi goleuni Israel. 18Ac ar ôl hyn fe fu eilwaith ryfel yn Gob yn erbyn y Philistiaid: yna Sibbechai yr Husathiad a laddodd Saff, yr hwn oedd o feibion y cawr. 19A bu eto ryfel yn Gob yn erbyn y Philistiaid: ac Elhanan mab Jaareoregim, y Bethlehemiad, a drawodd frawd Goleiath y Gethiad; a phren ei waywffon ef oedd fel carfan gwehydd. 20A bu eto ryfel yn Gath: ac yr oedd gŵr corffol, a chwech o fysedd ar bob llaw iddo, a chwech o fysedd ar bob troed iddo, pedwar ar hugain o rifedi; efe hefyd oedd fab i’r cawr. 21Ac efe a amharchodd Israel; a Jonathan mab Simea, brawd Dafydd, a’i lladdodd ef. 22Y pedwar hyn a aned i’r cawr yn Gath, ac a gwympasant trwy law Dafydd, a thrwy law ei weision ef.


Gêm fawr Y Seintiau Newydd yn Nicosia yn fyw ar S4C\nBydd gêm hollbwysig y Seintiau Newydd yn ail gymal ail rownd ragbrofol Cynghrair y Pencampwyr UEFA yn erbyn pencampwyr Cyprus, APOEL, yn fyw ac yn ecsgliwsif ar S4C.\nBydd yr ail gymal yn cael ei chwarae ym mhrifddinas Cyprus, Nicosia nos Fawrth 22 Gorffennaf (rhaglen yn dechrau, 5.45, cic gyntaf 6.00).\nCamerâu sioe bêl-droed S4C, Sgorio fydd yn fyw yn y gêm, gyda'r rhaglen yn cael ei chyflwyno gan Geraint Hardy a'r tîm.\nBydd sylwebaeth Saesneg ar gael ar y gwasanaeth botwm coch. Mae’r rhaglen ar gael i'w gwylio ar bob llwyfan yng Nghymru ac ar lwyfannau Sky a Freesat yng ngweddill y DU; ac ar-lein ar s4c.cymru ledled y DU.\nFe lwyddodd pencampwyr Cymru i sicrhau gêm gyfartal 0-0 yn y cymal cyntaf yn Neuadd y Parc ddydd Mawrth diwethaf, gêm a gafodd ei dangos yn fyw ar y sianel.\nFe fydd cefnogwyr tîm Cymru yn cofio Stadiwm GSP, Nicosia yn iawn gan mai yno y seliodd Gareth Bale fuddugoliaeth bwysig i Gymru yn erbyn Cyprus ym mis Medi 2015.\nMae hyfforddwr Y Seintiau Newydd Craig Harrison yn gwybod y byddai gêm gyfartal 1-1 neu 2-2 yn ddigon i sicrhau lle i’w dîm yn rownd nesaf y gystadleuaeth.\nDywedodd Comisiynydd Cynnwys Chwaraeon S4C, Sue Butler, "Rydym yn falch iawn ein bod yn dangos y gêm yn fyw ar y sianel. Bydd yna ddiddordeb mawr yn y gêm ymhlith ein gwylwyr yng Nghymru ac yn y Deyrnas Unedig.”\nNi fydd y rhaglen Heno yn cael ei darlledu fel y trefnwyd yn wreiddiol ac fe fydd ailddarllediad Pobol y Cwm, a oedd yn yr amserlen ar gyfer 6.30 yn wreiddiol, yn awr yn cael ei dangos Nos Fercher 23 Gorffennaf am 6.00.\nMae Sgorio yn cael ei chynhyrchu gan Rondo Media ar gyfer S4C.


Myfyrwyr, rydych chi yn y lle cywir!\nHyfforddwyr, gweld gwybodaeth ar gyrsiau yn benodol ar gyfer hyfforddwyr.\nGweinyddwyr, gweld gwybodaeth ar gyrsiau yn benodol ar gyfer gweinyddwyr.\nDdim yn gyfarwydd i chi? Neidiwch i'r adran gymorth "Ultra" am y rhestr cyrsiau.\nDdim yn gyfarwydd i chi? Neidiwch i’r adran gymorth "Ultra" am y catalog cyrsiau.\nYng nghatalog y cwrs, gallwch chwilio am gyrsiau yn ôl y nodweddion canlynol:\nAr ôl i chi nodi maes chwilio, cyflwynwch derm neu ymadrodd i gynnal chwiliad yn ei gylch. Yn ddiofyn, bydd y teclyn chwilio yn chwilio am unrhyw gwrs sy’n cynnwys yr ymadrodd a gyflwynwyd gennych. Gallwch newid y gosodiad hwn i chwilio am gyrsiau sy’n cynnwys yr holl ymadrodd a gyflwynwyd gennych neu am gyrsiau sy’n dechrau gyda’r ymadrodd hwnnw. Gallwch hefyd clicio ar Ddim yn wag i weld rhestr lawn o’r cyrsiau sydd ar gael.\nCliciwch ar Mynd i gychwyn eich chwiliad. Os yw'ch rhestr o ganlyniadau yn rhy hir, gallwch chi fireinio'r canlyniadau gan ddefnyssio'r hidliad Dyddiad Creu. Nodwch ddyddiad ac yna nodwch os ydych am chwilio am gwrs a gafodd ei greu cyn neu ar ôl y dyddiad hwnnw.\nULTRA: Archwilio'r dudalen Cyrsiau\nDdim yn gyfarwydd i chi? Neidiwch i'r adran gymorth "Gwreiddiol" am y tab cyrsiau.\nAr y dudalen Cyrsiau, gallwch gael mynediad at bob un o'ch cyrsiau. Efallai y byddwch wedi cofrestru ar rai cyrsiau gyda'r Wedd Cwrs Ultra ac ar eraill gyda'r Wedd Cwrs Wreiddiol. Mae cardiau cwrs yn cynnwys label Gwedd Cwrs Wreiddiol pan gânt eu cyflwyno yn y fformat hwn.\nEich sefydliad sy'n rheoli pa dudalen sy’n ymddangos ar ôl i chi fewngofnodi. Ar yr adeg hon, ni allwch guddio cardiau cyrsiau, ond gallwch ddefnyddio'r ddewislen hidlo i leihau'r hyn a welwch.\nGallwch weld y dudalen Cyrsiau naill ai fel rhestr neu rid. Mae pob cerdyn cwrs yn rhestru ID y cwrs, teitl y cwrs a’r hyfforddwr. Os oes mwy nag un hyfforddwr ar eich cwrs, dewiswch Hyfforddwyr Lluosog am restr. Dewiswch Rhagor o wybodaeth i weld y disgrifiad ac amserlen, os ydynt wedi’u hychwanegu.\nGallwch weld cyrsiau nad ydynt ar gael yn eich rhestr gyrsiau, ond ni allwch gael mynediad atynt. Bydd cyrsiau nad ydynt ar gael yn ymddangos gydag eicon clo.\nDefnyddiwch y bar chwilio neu hidlydd ar frig y dudalen i fireinio’r hyn a welwch. Defnyddiwch y swyddogaeth chwilio i ddod o hyd i gyrsiau ar y dudalen bresennol.\nSymudwch rhwng cyrsiau blaenorol, cyrsiau cyfredol a chyrsiau sydd ar ddod. Os oes gennych lawer o gyrsiau, gallwch hefyd ddewis y nifer sy’n dangos ar bob tudalen. Ar frig y rhestr, gwelwch ddewisydd tudalen i lywio trwy restrau hir.\nOs ydych am gael mynediad at gwrs penodol yn aml, gallwch glicio ar yr eicon seren i ychwanegu’r cwrs at eich ffefrynnau. Bydd y cwrs yn ymddangos ar frig eich rhestr o gyrsiau. Nid oes angen i chi sgrolio bellach! Gallwch ddewis yr eicon seren unwaith eto i dynnu cwrs o’ch rhestr o ffefrynnau unwaith i chi beidio â’i ddefnyddio cymaint.\nNi allwch newid trefn y cyrsiau yn y rhestr. Caiff y cyrsiau eu rhestru yn nhrefn yr wyddor a'u grwpio yn ôl tymor, gyda’r cyrsiau mwyaf newydd yn gyntaf. Bydd eich ffefrynnau'n ymddangos ar frig y dudalen.\nCyfnodau penodol o amser yw tymhorau sydd â'r nod o helpu sefydliadau drefnu cyrsiau yn ôl y calendr academaidd. Mae'n bosibl y bydd eich sefydliad yn defnyddio tymhorau i rwpio cyrsiau a rheoli argaeledd mewn swp.\nMae dyddiad cychwyn a gorffen tymor yn rheoli lle mae cyrsiau perthnasol yn ymddangos ar dudalen Cyrsiau:\nOs yw cyfnod y tymor wedi dod i ben, bydd y cwrs yn ymddangos yn Cyrsiau Blaenorol gydag enw'r tymor fel teitl y dudalen. Ni fydd gennych fynediad at y cyrsiau hyn.\nOs yw dyddiadau cychwyn a gorffen y tymor yn y dyfodol, bydd y cwrs yn ymddangos yn Cyrsiau ar Ddod gydag enw'r tymor fel grŵp. Ni fydd gennych fynediad at y cyrsiau hyn.\nOs nad yw'ch cwrs wedi'i gysylltu â thymor penodol neu os yw'n defnyddio dyddiadau cychwyn a gorffen personol a'i bod yn weithredol ar hyn o bryd, bydd yn ymddangos yn grŵp Dyddiadau amrywiol ar dudalen Cyrsiau Cyfredol. Bydd cyrsiau nad sy'n digwydd yn ystod y tymor yn ymddangos ar dudalen Cyrsiau Blaenorol pan fyddant yn dod i ben neu ar dudalen Cyrsiau ar Ddod os ydynt yn cychwyn yn y dyfodol.\nULTRA: Pori’r Catalog Cyrsiau\nDdim yn gyfarwydd i chi? Neidiwch i'r adran gymorth "Gwreiddiol" am y catalog o gyrsiau.\nGallwch ddefnyddio catalog y cwrs i bori’r cyrsiau sy’n cael eu cynnig yn eich sefydliad. Gallwch ddod o hyd i’r Catalog Cyrsiau ar y dudalen Cyrsiau.


Canllaw LGBTQ - Cadw'n ddiogel wrth bori | Adnoddau - Materion Rhyngrwyd\nCefnogi plant a phobl ifanc LGBTQ + ar-lein\nMae gemau ar-lein yn hynod boblogaidd ymysg plant a phobl ifanc. Boed hynny trwy ddyfeisiau ffonau a ffonau symudol, cyfrifiaduron personol neu gonsolau gemau, bydd gan y mwyafrif o blant a phobl ifanc brofiad mewn hapchwarae ar-lein. Fodd bynnag, mae rhai meysydd hapchwarae a allai roi plant a phobl ifanc LGBTQ + mewn perygl o gael eu bwlio neu gael iaith homoffobig, deuffobig neu drawsffobig.\nMae'n bwysig nodi, er bod pobl o bob rhyw yn ymgysylltu â gemau ar-lein, ei fod, ac yn hanesyddol, wedi canolbwyntio'n gryf ar ddynion. O ganlyniad, mae menywod a merched wedi canfod eu bod yn aml yn cael eu targedu'n annheg, ac yn wynebu camdriniaeth ar sail rhyw a sylwadau ac ymddygiadau rhywiaethol / misogynistaidd yn rheolaidd, a all fod yn rhywiol eu natur. Mae gamers benywaidd ifanc, p'un ai yn y gymuned LGBTQ + ai peidio yn ystadegol sydd â'r risg uchaf o gam-drin geiriol mewn gemau ar-lein.\nEr efallai nad ydych yn deall parodrwydd eich plentyn i dreulio llawer o amser yn hapchwarae ar-lein, mae yna lawer i awgrymu bod nifer o fuddion i hyn fel hobi. Buddion hapchwarae ar-lein i gemau ar-lein i bob person ifanc, y rhai sy'n LGBTQ + a'r rhai nad ydynt - ond gallai fod buddion penodol i bobl ifanc LGBTQ + sy'n cynnwys:\nGall dod o hyd i hobi y mae eich plentyn yn ei fwynhau fod yn hynod ryddhaol iddynt, ond yn enwedig os ydyn nhw'n LGBTQ +. Mae'n rhoi iddynt y cyfle i ddatblygu sgiliau fel strategaeth a gwneud penderfyniadau, mynegi eu hunain, a sgwrsio ag eraill â rhywfaint o hyder\nGall eu helpu i wneud hynny datblygu perthnasoedd presennol gyda ffrindiau a chyfoedion sy'n mwynhau'r un gemau â nhw. Gallai hyn olygu eu bod yn dod i adnabod y bobl yn eu bywydau yn well ac yn teimlo'n fwy diogel i ddod allan neu gofleidio pwy ydyn nhw ymhlith ffrindiau\nEfallai y bydd rhai pobl ifanc yn datblygu cyfeillgarwch ar-lein â phobl maen nhw'n cwrdd â nhw trwy hapchwarae. Er y gallai hynny fod yn bryder i chi, yn enwedig gan y byddai’n golygu eu bod yn sgwrsio â dieithriaid, mae yna tystiolaeth awgrymu y gellir gwneud cyfeillgarwch hirhoedlog trwy hapchwarae ar-lein\nMae bwlio yn destun pryder o fewn gemau ar-lein. Elusen gwrth-fwlio rhyngwladol Ffosiwch y Label canfu fod 57% o bobl ifanc wedi cael eu bwlio mewn gêm ar-lein, a gall hyn gael cryn effaith ar iechyd meddwl person ifanc\nYmchwil Stonewall hefyd wedi canfod hynny 40% o bobl ifanc LGBT wedi profi cam-drin homoffobig, deuffobig neu drawsffobig ar-lein yn benodol\nMae tystio lleferydd casineb hefyd yn risg, yn enwedig os yw plentyn neu berson ifanc LGBTQ + allan yn agored yn yr arena gemau ar-lein. Unwaith eto, 57% mae pobl ifanc wedi bod yn destun hyn mewn gemau ar-lein\nMae trolio yn agwedd anodd ar hapchwarae ar-lein, a 64% mae pobl ifanc wedi cael eu troli'n sylweddol\n40% o bobl ifanc hefyd wedi derbyn cyswllt rhywiol digroeso mewn gêm ar-lein\nMae cael eich eithrio mewn amgylchedd hapchwarae ar-lein yn rhywbeth y mae plant a phobl ifanc LGBTQ + mewn perygl ohono nad yw eraill\nMae rhannu gwybodaeth bersonol mewn gêm ar-lein yn risg gyffredinol arall i blant a phobl ifanc, p'un a ydyn nhw'n rhannu'r wybodaeth eu hunain heb ddeall y risgiau, neu os yw eraill yn ei rhannu heb eu caniatâd\nHefyd, mae plant a phobl ifanc LGBTQ + yn debygol o chwarae ar-lein gyda chyfoedion o'r ysgol neu hobïau yn ogystal â rhai y maen nhw'n cwrdd â nhw trwy gemau ar-lein, ac felly pobl a allai fod eisoes yn gwybod am eu rhyw neu eu hunaniaeth rywiol. Nid yw hyn o reidrwydd yn cynyddu'r risg o niwed, ond gall olygu bod hysbysu gamers eraill am hyn y tu hwnt i'w rheolaeth\nBydd cyfathrebu â dieithriaid ar-lein mewn unrhyw fformat neu blatfform bob amser yn cynnwys rhywfaint o risg. Fodd bynnag, mae'r gellir cadw rhyngweithio mewn gemau ar-lein yn gryno, ac mae gan bob plentyn a pherson ifanc y gallu i adael gêm neu gêm pryd bynnag maen nhw'n dewis, waeth beth yw'r gêm maen nhw'n ei chwarae\nEr y gallai deimlo y byddai gwahardd hapchwarae ar-lein yn fwy buddiol i les meddyliol a chorfforol eich plentyn, nid yw hyn yn ymarferol, ac mae sawl peth i'w ystyried yn gysylltiedig â chydbwyso eu lles â'u cariad at yr hobi penodol hwn.\nMaent yn debygol o ddefnyddio gemau ar-lein i cysylltu â ffrindiau a chyfoedion y tu allan i'r ysgol\nMae mynd ar-lein yn rheolaidd ar gyfer hapchwarae yn gymdeithasol, ac efallai bod ganddyn nhw gymuned o ffrindiau yno nad ydyn nhw'n fodlon rhoi'r gorau iddi, yn enwedig os ydyn nhw'n cysylltu â'r bobl hynny ar-lein yn unig\nMae yna ddiffygion mewn riportio seiberfwlio yn y gêm, ac yn aml gall fod yn anodd dod o hyd i'r ardal o fewn y gêm lle mae adrodd yn digwydd\nEfallai y byddan nhw'n teimlo ei bod hi'n werth goddef unrhyw drolio y maen nhw'n ei brofi os yw'n golygu y gallant barhau i chwarae gemau\nGall seiberfwlio mewn gemau ar-lein fod yn anodd i blant a phobl ifanc ei adnabod, ac mae yn aml yn cael ei basio i ffwrdd fel “Tynnu coes”\nYn benodol, ar gyfer plant a phobl ifanc LGBTQ +, gallai bod yn dyst i leferydd casineb mewn gemau ar-lein fod yn rhywbeth nad ydyn nhw'n fodlon cyfathrebu â chi amdano ofn colli eu hobi a'u cymuned. Hefyd, i bobl ifanc LGBTQ + nad ydyn nhw allan eto, gall dweud wrth rywun am leferydd casineb gwrth-LGBTQ + fod yn frawychus oherwydd gall y person ifanc ofni y bydd gwneud hynny yn golygu dod allan fel LGBTQ +\nYn olaf, gallai plant a phobl ifanc LGBTQ + deimlo, cyn belled nad ydyn nhw “allan” ar-lein, na fydd dim o hyn yn broblem iddyn nhw gan nad oes unrhyw un yn yr amgylchedd hwnnw'n mynd i wybod am eu cyfeiriadedd rhywiol. Fodd bynnag, efallai nad ydyn nhw'n deall nad ydyn nhw bob amser yn rheoli llif eu gwybodaeth bersonol ar-lein, ac mae eraill sy'n eu "gwibdeithio" yn dal i fod yn risg\nMae'n bwysig cofio efallai na fydd eich plentyn hyd yn oed yn profi'r niwed hwn, ac o bosibl nad yw erioed wedi bod yn dyst i fwlio, casineb lleferydd nac unrhyw niwed arall mewn gêm o'r blaen. O'r herwydd, efallai na fydd unrhyw beth y mae angen i chi eu hamddiffyn rhag yn yr achos hwn. Serch hynny, mae'n bwysig bod yn barod y gallai'r materion hyn godi ar unrhyw adeg a gall cael cynllun gweithredu i'w cefnogi roi'r hyder sydd ei angen arnoch i roi'r gefnogaeth sydd ei hangen arnynt.\nCamau ymarferol i helpu'ch plentyn\nMae yna nifer o bethau y gallwch chi eu gwneud i helpu i amddiffyn eich plentyn rhag aflonyddu ar-lein sy'n digwydd mewn gêm, hyd yn oed os na allwch chi fod yno i gymedroli gyda nhw. Cael sgwrs agored gyda nhw am eu harferion hapchwarae, gyda phwy maen nhw'n chwarae gyda nhw ar-lein a pham maen nhw'n ei fwynhau cymaint yw'r ffordd orau o bell ffordd i ddechrau eu deall a natur unrhyw aflonyddu a allai ddigwydd.\nSgyrsiau i gael:\nTrafodwch gyda nhw beth maen nhw'n ei gael o'r profiad hapchwarae. Beth maen nhw'n ei fwynhau? Beth fyddent yn ei newid pe gallent? Gyda phwy maen nhw'n cyfathrebu fwyaf pan maen nhw'n chwarae?\nNodwch gyda nhw pa fath o wybodaeth maen nhw'n ei rhoi allan pan maen nhw'n gêm - ydyn nhw'n defnyddio eu henw go iawn? Oed go iawn? Hunaniaeth rhyw neu gyfeiriadedd rhywiol? Atgoffwch nhw, nhw sydd i benderfynu beth maen nhw'n teimlo'n gyffyrddus yn ei rannu ag eraill ar-lein. Siaradwch â nhw hefyd am bwysigrwydd peidio â rhannu gwybodaeth bersonol neu adnabod gwybodaeth â dieithriaid\nGofynnwch a ydyn nhw erioed wedi bod yn dyst i fwlio mewn gemau ar-lein. Nid yw gofyn iddynt yn uniongyrchol a ydynt wedi cael eu bwlio neu os ydynt wedi cyflawni bwlio yn debygol o gael ateb gwir gan y gallent fod yn ofni y bydd mynediad i'r gêm yn cael ei gymryd i ffwrdd. Yn lle, bydd gofyn a ydyn nhw erioed wedi bod yn dyst iddo yn gyffredinol yn eich helpu chi i fesur a yw'n digwydd lle maen nhw'n chwarae\nPori ar-lein yn ddiogel - cefnogi LGBTQ + CYP


Cyflwr y Sector 2021\nGwnaeth Grwpiau Ynni Cymunedol godi £4 miliwn mewn cyfranddaliadau eleni, gan ddangos hyder pobl Cymru yn y sector a’i ddyfodol.\nMae’r adroddiad cyntaf ar Gyflwr y Sector yng Nghymru, a gefnogir gan Lywodraeth Cymru, yn nodi bod ynni cymunedol yn ddolen gyswllt hanfodol rhwng pobl gyffredin a’r newid at sero-net. Mae grwpiau ynni cymunedol wedi cyrraedd bron i 100,000 o bobl eleni, a phrofi eu bod ar flaen y gad yn y frwydr yn erbyn newid hinsawdd. Ym mlwyddyn COP 26, mae ennill ymddiriedaeth cymunedau a phobl gyffredin wrth i ni droi tuag at sero-net, a sicrhau bod y newid hwn yn un teg i bobl Cymru, yn hollbwysig . Dywedodd Dan McCallum, cyfarwyddwr Egni Co-op – grŵp ynni cymunedol sydd wedi gosod paneli solar ar doeon ysgolion a neuaddau pentref ynghyd â Felodrôm Geraint Thomas yng Nghasnewydd hwn: “Mae hanes Cymru ynghlwm ag ynni. Ry’n ni gyd yn gwybod am waddol y diwydiannau trwm yn ein cymunedau ôl-ddiwydiannol. Mae ynni cymunedol am gadw’r buddion hynny’n lleol, drwy ynni glân, gwyrdd”.\nMae’r flwyddyn hon yn nodi’r Adroddiad Cyflwr y Sector cyntaf sy’n unigryw i Gymru, gan roi cyfle i grwpiau ynni cymunedol a rhanddeiliaid eraill i drafod y sector o fewn cyd-destun Cymreig am y tro cyntaf. Mae natur gydweithredol Cymru i’w weld yn y sector, â Chymru sydd â’r nifer uchaf o grwpiau ynni cymunedol y pen yn y DU – nodwyd fod 60 ohonynt yn yr adroddiad.\nGosodwyd 4.2 MW o ynni cymunedol eleni, ac mewn blwyddyn sydd wedi bod yn heriol iawn i gymunedau, rhoddodd grwpiau ynni £20,000 mewn cymorth COVID-19, arian wnaeth fynd at brynu PPE a bwyd ar gyfer y rheini oedd eu hangen. Rhoddwyd cyfanswm o £250,000 mewn budd cymunedol i gymunedau Cymru eleni.\nDywedodd Robert Proctor, Rheolwr Datblygu Busnes Ynni Cymunedol Cymru: “Mae’n wych gweld pobl Cymru’n mynegi eu diddordeb yn y sector, ac mae codi £4 miliwn drwy gynigion cyfranddaliadau yn dangos eu hyder ynddo hefyd. Er bod y sector wedi wynebu heriau yn y blynyddoedd diwethaf gyda diwedd y tariff cyflenwi, ry’n ni’n falch bod ynni cymunedol yn dangos gwydnwch”.\nMae diwedd y gefnogaeth ar gyfer ynni adnewyddadwy ar raddfa fach gan Lywodraeth y DU wedi ei wneud hi’n anoddach o lawer i ddatblygu prosiectau ynni cymunedol yng Nghymru a’r DU. Yng Nghymru fodd bynnag, mae’r cyfle i wneud pethau’n wahanol, a sicrhau bod pobl Cymru wrth galon y newid at sero carbon ac yn bwysicach na hynny’n gweld y buddion o’r newid hwn, wrth i ni geisio cadw’r cyfoeth sy’n cael ei gynhyrchu yn ein cymunedau.\nMae’r sector bellach yn addasu i ddiwedd y tariff drwy gynyddu graddfa prosiectau. Mae YnNi Teg, sy’n wasanaeth datblygu proffesiynol ar gyfer ynni cymunedol yn brysur yn datblygu be fuasai’r fferm solar fwyaf yn y DU, ac mae 54MW o ynni cymunedol yn y broses o gael ei ddatblygu.\nOs hoffech chi ddarllen yr adroddiad, ewch yma: Cyflwr y Sector yng Nghymru 2021


Rhybudd i rieni ynglŷn â pherygl diabetes heb ddiagnosis ymhlith plant a phobl ifanc | LLYW.CYMRU\nOs bydd rhieni’n osgoi gofyn am gymorth meddygol oherwydd eu bod yn pryderu am y coronafeirws, mae plant mewn perygl o gael niwed difrifol yn sgil diabetes heb ddiagnosis.\nMae’r Gweinidog Iechyd a Rhwydwaith Diabetes Plant a Phobl Ifanc Cymru yn erfyn ar rieni i ofyn am gymorth meddygol ar unwaith os ydynt yn amau bod gan eu plentyn ddiabetes.\nPeidiwch ag oedi, peidiwch â’i gadael yn rhy hwyr oedd y neges i rieni a all gael cymorth gan eu meddyg teulu.\nFel rhiant, rydw i’n gwybod pa mor bwysig yw hi i ofyn am gymorth meddygol ar frys i’ch plant, er bod hwn yn gyfnod pryderus i deuluoedd a phlant.\nOnd mae gwasanaethau diabetes hanfodol yn dal i fod ar gael, felly os oes yw eich plentyn yn dangos arwyddion fod ganddo ddiabetes: peidiwch ag oedi, peidiwch â’i gadael yn rhy hwyr.\nAtgoffwyd rhieni o’r arwyddion i fod yn ymwybodol ohonynt mewn plant a phobl ifanc. Gall y rhain ddatblygu’n gyflym iawn dros ychydig ddiwrnodau neu wythnosau.\nCysylltwch â’ch meddyg teulu nawr os oes gan eich plentyn unrhyw un o’r pedwar symptom hwn:\nPasio wrin yn amlach nag arfer, yn arbennig yn ystod y nos\nColli pwysau a cholli màs cyhyrau\nMae arwyddion eraill i’w cael hefyd, gan gynnwys haint y gwddf, haint y llwybr wrinol, poen yn yr abdomen, chwydu, anadlu cyflym (sy’n debyg i haint ar y frest nad yw’n ymateb i driniaeth) a dryswch.\nMae’n ymddangos bod nifer y plant a phobl ifanc a fyddai fel arfer yn cael eu gweld gan weithwyr iechyd proffesiynol yng Nghymru ers dechrau’r pandemig wedi gostwng. Mae data’n cael ei gasglu i benderfynu pa effaith y mae’r pandemig wedi ei chael ar wasanaethau.\nDywedodd Dr Davida Hawkes, Cadeirydd Rhwydwaith Diabetes Plant a Phobl Ifanc Cymru, ei bod yn pryderu bod y rhwydwaith fel arfer yn gweld rhwng 12 a 14 o blant sydd newydd gael diagnosis o ddiabetes math 1 ar gyfartaledd bob mis yng Nghymru. Mae’r nifer hwn wedi gostwng dros yr wythnosau diwethaf.\nDywedodd Dr Hawkes:\nRydyn ni’n pryderu ein bod wedi cael llai o blant â diagnosis newydd o ddiabetes nag y byddem yn ei ddisgwyl dros yr wythnosau diwethaf yng Nghymru. Mae rhai wedi cyrraedd cam difrifol o’r cyflwr diabetes math 1, o’r enw Cetoasidosis Diabetig (DKA) - cam hwyr o’r clefyd sy’n gallu peryglu bywyd.\nRydyn ni’n credu bod rhieni yn poeni am COVID-19 ac yn osgoi defnyddio gwasanaethau gofal iechyd, ac mai dyna sydd wrth wraidd hyn. Ond mae gadael diabetes math 1 heb ei drin yn rhoi plant a phobl ifanc mewn mwy o berygl na COVID-19.\nMae gan bob gwasanaeth plant yng Nghymru drefniadau ar waith i sicrhau bod plant sy’n cael gofal yn ddiogel rhag COVID-19. Mae hyn yn cynnwys sefydlu ardaloedd lle nad oes achosion o COVID-19.\nOs gallwn ddechrau trin diabetes math 1 yn gynnar, mae’n bosibl i blant wella’n gyflym a chael profiad mwy positif o’r cyflwr hwn, sy’n gyflwr am oes.\nDywedodd Dai Williams, Cyfarwyddwr Cenedlaethol Diabetes UK Cymru:\nYmunais â Diabetes UK Cymru 12 mlynedd yn ôl. Bu bron imi golli fy mab oherwydd iddo gael diagnosis hwyr o ddiabetes math 1. Rydyn ni wedi bod yn arwain y ffordd gyda chydweithwyr yn y Gwasanaeth Iechyd Gwladol a’n cefnogwyr diflino ers hynny i godi ymwybyddiaeth o’r 25% o blant sydd â DKA difrifol adeg eu diagnosis.\nRydyn ni wedi gweld canlyniadau trychinebus diabetes heb ddiagnosis mewn plant a’r difrod mae’n ei achosi. Byddwn yn cryfhau ein hymgyrch i gyfleu’r neges wrth inni barhau i gefnogi plant a theuluoedd sy’n byw gyda diabetes.\nRydyn ni wedi canolbwyntio ar blant gan y gall symptomau’r cyflwr ddechrau’n gyflym iawn a gellir ei fethu. Mae COVID-19 wedi amharu ar systemau, er enghraifft mewn ysgolion a meithrinfeydd, lle gellir mynegi pryderon.\nI gael rhagor o gyngor, ewch i dudalen gwiriwr symptomau GIG Cymru ar 111.wales.nhs.uk a chwiliwch am ‘diabetes’. Mae rhagor o wybodaeth ar gael ar dudalen “Know Type 1” Diabetes UK Cymru hefyd


Newid eich busnes i dariff neu gyflenwr ynni newydd | Ofgem\nGall newid eich cyflenwr neu gynnig arbed arian i chi ar gostau ynni busnes.\nCadarnhau p’un a ydych yn cael eich ystyried yn ‘ficrofusnes’\nOs ydych yn rhedeg eich busnes gartref, efallai na fydd angen contract ynni busnes arnoch.\nOs nad ydych yn siŵr a ddylech gael eich ystyried yn ficrofusnes gan gyflenwr ynni, gall Cyngor ar Bopeth helpu:\nDefnyddio ein canllaw ar newid cyflenwr i gwsmeriaid preswyl\nEin canllaw i newid cyflenwr ynni busnes\nCadarnhewch pa bryd y gallwch newid eich ynni busnes\nFel arfer, gallwch newid eich ynni busnes:\nos ydych ar gontract nad ydych wedi'i ddewis – fel contract ynni tybiedig neu gontract ynni diofyn. Bydd y rhain fel arfer yn gymwys os bydd gennych eiddo newydd neu os bydd contract cyfnod penodol yn dod i ben ac nad ydych wedi cofrestru ar gyfer cynnig ynni newydd eto;\nos yw eich contract ynni busnes wedi dod i ben ac nad ydych yn rhwym wrth unrhyw delerau. Efallai y bydd angen i chi roi cyfnod rhybudd mewn rhai contractau ynni busnes. Darllenwch eich telerau a siaradwch â'ch cyflenwr os nad ydych yn siŵr ynghylch y cyfnod rhybudd.\nOs bydd cyflenwr yn dweud na allwch newid, rhaid iddo esbonio pam cyn gynted â phosibl. Rhaid iddo hefyd esbonio eich opsiynau os byddwch yn meddwl y dylech allu newid.\nEfallai y gallwch newid i gynnig newydd o hyd os na allwch newid i gyflenwr gwahanol oherwydd eich contract. Cysylltwch â Cyngor ar Bopeth i gael help os byddwch yn cael anawsterau:\nY wybodaeth sydd ei hangen arnoch i newid eich cyflenwr ynni busnes\nMae'n ddefnyddiol cael y wybodaeth ganlynol:\nEnw eich cyflenwr presennol a'ch contract.\nY telerau ar eich contract ynni busnes presennol: dyddiad y daw'r contract i ben ac unrhyw gyfnodau rhybudd.\nEich costau ynni fesul uned (a ddangosir mewn oriau cilowat – kWh ar eich bil) a thaliadau sefydlog.\nEich defnydd ynni blynyddol.\nMae gwybodaeth bwysig i'w gweld ar fil ynni diweddar. Mewngofnodwch i'ch cyfrif ar-lein os nad ydych yn cael biliau papur.\nOs nad ydych yn siŵr am fanylion eich cyflenwad presennol, ewch i Canfod eich cyflenwr ynni neu weithredwr rhwydwaith.\nCanfod contractau ynni busnes\nCysylltwch â'r cyflenwr sydd gennych eisoes i weld beth y gall ei gynnig. Dywedwch eich bod am gymharu'r hyn y mae'n ei gynnig â darparwyr eraill cyn cytuno ar gontract. Gallwch ddefnyddio gwefan gymharu neu ffonio cyflenwyr ynni gwahanol i wneud hyn.\nGallwch hefyd ddefnyddio broceriaid ynni a all drafod contract i chi am ffi. Os byddwch yn defnyddio brocer:\ngofynnwch pa gyflenwyr y mae'n eu cynrychioli er mwyn cael gwybod a all gynnig cymhariaeth o'r farchnad gyfan.\ngwnewch yn siŵr eich bod yn deall telerau ei wasanaeth. Er enghraifft, efallai ei fod yn codi ffi darganfyddwr untro neu'n integreiddio ei ffi fel rhan o gytundeb comisiwn mewn contract y byddwch yn dewis ymrwymo iddo. Gweler cyngor GOV.UK ar Osgoi telerau annheg mewn contractau busnes.\nMae bob amser yn werth gofyn i'ch cyflenwr presennol a all wneud cynnig gwell eto os byddwch yn canfod un sy'n well yn rhywle arall hefyd.\nMae hefyd yn werth gofyn i ddarparwyr anfon cynnig ysgrifenedig atoch gyda'r holl delerau cyn i chi ddweud eich bod yn cytuno ar gontract ynni busnes, gan gynnwys pan fyddwch yn trafod cynigion dros y ffôn. Mae cytundebau a wneir dros y ffôn yn gyfrwymol.\nPwyso a mesur eich opsiynau\nMeddyliwch am bethau fel:\nGwasanaeth cwsmeriaid cyflenwr.\nAi'r cynnig hwn yw'r rhataf, yr un mwyaf ecogyfeillgar neu a yw'n cynnig hyblygrwydd i ddod ag ef i ben heb ffi.\nTelerau'r cyfnod rhybudd os byddwch yn dewis newid cyflenwr neu ddod â chontract i ben.\nA allwch gael arian yn ôl neu gymhellion eraill am ddim fel rhan o'ch cynnig i newid.\nA fydd yn rhaid i chi dalu unrhyw gostau ychwanegol, fel taliadau cynnal a chadw\nA yw'r contract busnes yn cynnig cyfnod ‘ailystyried’ os byddwch yn newid eich meddwl ar ôl cytuno i gontract.\nOs byddwch yn defnyddio brocer ynni, sut mae ei ffi yn gweithio gyda chontract. Er enghraifft, a yw'n dâl untro neu a gaiff ei hychwanegu at eich costau defnydd mewn contract.\nGweld sut mae cyflenwyr ynni busnes yn cymharu o ran gwasanaeth cwsmeriaid.\nDysgu am gontractau ynni busnes gwahanol.\nCadarnhau eich newid\nY cam olaf yw cadarnhau eich contract a'ch dull o dalu. Bydd talu drwy Ddebyd Uniongyrchol yn arbed arian fel arfer.\nBydd eich cyflenwr newydd yn cysylltu â chi gyda dyddiad newid. Gall gymryd hyd at 21 diwrnod i gwblhau'r broses newid. Yn y rhan fwyaf o achosion, mae'n cymryd tua 17 diwrnod.\nCyn i chi lofnodi, gwnewch yn siŵr eich bod yn deall:\ny cyfnodau rhybudd gofynnol os byddwch am newid cyflenwr neu ddod â chontract i ben\ny costau ar gyfer pob uned o nwy neu drydan a ddefnyddir fesul kWh a thaliadau sefydlog.\nOs byddwch yn newid eich meddwl\nNid yw llawer o gontractau ynni busnes yn cynnig cyfnod ailystyried. Dyma'r opsiwn i ganslo contract o fewn nifer penodol o ddiwrnodau ar ôl i chi gytuno arno. Felly gwnewch yn siŵr eich bod yn fodlon ar yr holl delerau ac amodau cyn i chi gytuno ar gontract.\nAnawsterau gyda gwerthwyr o gwmnïau ynni Darllen mwy\nNi ddylai gwerthwyr byth geisio eich rhuthro na'ch rhoi dan bwysau i lofnodi contract. Os byddwch o'r farn bod gwerthwr wedi ymddwyn yn amhriodol neu os byddwch yn poeni y gall cynnig ynni fod wedi'i gamwerthu i chi, ffoniwch y cwmni ynni y mae'r gwerthwr yn gweithio iddo.\nOs nad ydych yn fodlon ar ei ymateb, gwnewch gŵyn. Gall yr Ombwdsmon Ynni gamu i mewn ar ôl 8 wythnos.\nGall Cyngor ar Bopeth hefyd roi cyngor ar 0808 223 1133 neu defnyddiwch ei gyfleuster gwe-sgwrs.\nI gael cyngor cyffredinol ar sut i reoli galwadau a negeseuon digroeso, ewch i wefan Ofcom.\nI reoli llythyrau marchnata a gwerthu digymell, cofrestrwch ar gyfer y Gwasanaeth Dewis Post.\nDarllenwch ein canllaw ar beth i'w wneud os byddwch yn amau sgam neu dwyll.\nAnawsterau â broceriaid ynni Darllen mwy\nOs byddwch o'r farn bod brocer ynni wedi ymddwyn yn amhriodol neu os byddwch yn poeni bod rhywun wedi camwerthu contract ynni i chi, gwnewch gŵyn. Efallai y byddwch yn gallu cael eich arian yn ôl a chanslo contract os byddwch yn meddwl eich bod wedi cael eich camarwain.\nNid oes gan Ofgem bwerau i reoleiddio nac i ymchwilio i froceriaid ynni. Os nad ydych yn fodlon ar ymateb brocer:\nCysylltwch â'ch swyddfa safonau masnach leol. Mae ganddi bwerau gorfodi ar gyfer rhai mathau o wybodaeth a gohebiaeth gamarweiniol.\nSiaradwch â Cyngor ar Bopeth i gael gwybodaeth ddiduedd am eich hawliau a'ch opsiynau ac os bydd angen rhagor o gymorth arnoch. Os ydych mewn sefyllfa fregus ac yn rhedeg microfusnes, gallai rhywun yn yr Uned Cymorth Ychwanegol hefyd ddelio â'ch achos.\nMae GOV.UK hefyd yn esbonio eich hawliau mewn contractau busnes, yn cynnwys camau pellach y gallwch eu cymryd.\nOs bydd proses newid cyflenwr yn mynd o chwith neu os bydd yn annisgwyl Darllen mwy\nGallech fod wedi cael eich newid ar gam os byddwch yn cael llythyr croeso neu fil ynni terfynol annisgwyl. Prin y bydd hyn yn digwydd. Pan fydd yn digwydd, cysylltwch â'ch cyflenwr i ddweud wrtho. Gall Cyngor ar Bopeth helpu gyda'r hyn y mae angen i chi ei wneud hefyd.\nOs byddwch o'r farn nad yw problem wedi'i datrys, dywedwch wrth eich cyflenwr. Os nad ydych yn fodlon ar ei ymateb, gwnewch gŵyn.\nNid yw cwsmeriaid ynni busnes yn gymwys i gael iawndal awtomatig os bydd problem gyda phroses newid cyflenwr neu os bydd eich cyflenwr wedi'i newid ar gam.\nNewid os ydych yn ad-dalu dyled Darllen mwy\nGallwch newid o hyd os ydych wedi bod mewn dyled i'ch cyflenwr ers llai na 28 diwrnod. Bydd eich cyn-gyflenwr yn ychwanegu unrhyw symiau sy'n ddyledus at eich bil terfynol.\nBydd angen i chi ad-dalu dyled i ddechrau os oes arian wedi bod yn ddyledus gennych ers mwy na 28 diwrnod. Mae hyn yn wahanol ar gyfer cwsmeriaid mesurydd rhagdalu (gweler isod).\nNi all eich cyflenwr eich atal rhag newid os mai ef sydd ar fai eich bod mewn dyled.\nOs byddwch yn cael anawsterau ariannol, darllenwch ein cyngor ar help os na allwch fforddio eich biliau.\nNewid os ydych yn rhentu eiddo Darllen mwy\nDylai eich cytundeb rhentu nodi ai chi, eich landlord neu eich asiant gosod tai sy'n gyfrifol am dalu biliau ynni busnes.\nMae'r gyfraith diogelu defnyddwyr yn nodi bod yn rhaid i chi allu dewis eich cyflenwr ynni os mai chi sy'n gyfrifol am dalu biliau ynni.\nGallai eich landlord fod yn gyfrifol am dalu biliau ynni os:\nbydd yn talu'r cyflenwr yn uniongyrchol ac yn ail-hawlio’r arian gennych chi fel tenant\nbydd yn cynnwys cost ynni yn eich rhent\nbydd yn cymryd cyfrifoldeb am y cyflenwad ynni rhwng tenantiaethau.Hyd yn oed wedyn, ni ddylai eich atal rhag newid mewn modd afresymol.\nOs bydd yn talu, byddai'n werth i chi ddarllen canllaw Cyngor ar Bopeth ar faint y gall eich landlord ei godi am eich ynni hefyd.\nMae'n bwysig eich bod yn chwilio drwy eich contract rhentu am y canlynol:\ncymalau ar gyflenwyr ynni. Weithiau, bydd asiantau gosod yn cynnwys cyflenwyr dewisol mewn ‘cymal cyflenwr diofyn’. Gofynnwch a allwch aildrafod hyn. Os na allwch, gallwch newid cyflenwr o hyd os mai chi sy'n gyfrifol am dalu biliau ynni.\ncymalau ar gyfnodau rhybudd a dychwelyd. Gallai'r rhain olygu bod yn rhaid i chi ddweud wrth eich landlord yn gyntaf os byddwch yn bwriadu newid cyflenwr. Efallai hefyd y bydd yn rhaid i chi ddychwelyd i gyflenwr neu fesurydd ynni penodol (os gwnaethoch newid mesurwr) pan ddaw eich tenantiaeth i ben.


Iawn, doeddwn ddim am ysgrifennu cyn i bethau orffen, ond rwan, ar ol hynny, gadewch imi ddweud ychydig am y pethau sydd yn y teitl.\nFelly, ces i gyfle i fynd i gyfarfod a Fflur Dafydd yn y Llyfrgell Genedlaethol. Roedd hi'n arweinydd yn y daith fach o gwmpas y Llyfrgell, ac roedd hi'n siarad am o le daeth ei syniadau am "Y Llyfrgell", am ei phrofiadau a'r lle ayyb. Roedd popeth yn ddiddorol iawn, a pherson mor neis a chyfeillgar ydy Fflur Dafydd! Roeddwn yn mwynhau fy hun yn fawr, roedd rhai o bethau'n hollol annisgwyl imi! Gobeithio bydd yna gyfle imi fynd ar y fath daith eto, rywbryd yn y dyfodol. A diolch yn fawr am y cyfarfod, Mrs. Dafydd!\nAc yna, Hanner Cant! Profiad BYTHGOFIADWY! Gwelais gymaint o fandiau ac artistiaid fy mod mor hoff ohonynt, cwrddais a phobl newydd, teimlais ysbryd o undeb a Chymry a oedd yno, roedd popeth mor anhygoel! Efallai jest rhoddaf uchafbwyntiau y ddau ddiwrnod, gan dwi heb feddwl am y cyfan eto, mae cyffro'n rhy ffres :)\nFelly, ynglyn a'r noson gyntaf:\n- Sen Segur- er nad oeddwn ar eu holl gig, clywais tua phedair can. Dwi'n teimlo'n eithaf siomedig, cydnabyddais dim ond un ohonynt, ond roedd y gweddill yn eithaf diddorol.\n- Y Bandana- gig gorau y noson yn fy marn i. Llawer o egni positif, aelodau y band yn siarad a'r gynulleidfa a chaneuon yn neis... Pob hwyl :)\n- Meic Stevens- ar ol gweld ymateb y dyrfa... Gwych!\n- Yr Ods- pob hwyl a sbri, roeddwn yn gwybod caneuon i gyd ac yn hoffi'r gan olaf, yr un newydd\n- Mr Huw- doeddwn ddim mor hoff o'i ganeuon cyn Hanner Cant, ond maent yn braf, felly bydd yn rhaid imi wrando ar fwy\nA'r ail ddiwrnod (yn nhrefn yr wyddor):\n- Yr Angen- dwi'n hoffi rhannau offerynnol o'u caneuon! Gig da, er nad oeddent yn rhy hoff o siarad a'r dorf\n- Y Diarth- peth rhyfedd, ond roeddwn yn mwynhau! Pam? Does gen i ddim syniad, dwi ddim yn gwrando ar y fath gerddoriaeth yn rheolaidd...\n- Eilir Pierce- doeddwn ddim yn gallu deall pam tagiwyd fel 'da' gan rywun, ond roedd yn dda iawn iawn iawn yn ystod Hanner Cant! Er bod ei gerddoriaeth yn RHYFEDD, roedd pawb (yn cynnwys fi) yn mwynhau! Ac roedd o'n taflu ei CDs atom!\n- Fflur Dafydd a'r Barf- does dim dwywaith am hynny, GIG GORAU'R HOLL DDIGWYDDIAD. Roedd fersiynau acwstig caneuon yn swnio'n wych, ei llais yn anhygoel, yn glir a chryf, ac roedd ganddi charisma. Llongyfarchiadau a phob lwc i chi, Mrs. Dafydd :)\n- Jamie Bevan a'r Gweddillion- neis iawn iawn iawn, doeddwn ddim yn disgwyl!\n- Swnami- dwi'n hoff o'r band hwn, ond dwi ddim yn sicr am y gig, bydd yn rhaid imi gael mwy o amser i feddwl am hynny.\n- The Gentle Good- set syfrdanol wrth ystyried un dyn a'i gitar yn unig!\n- Yucatan- yr un peth a Swnami.\n- Bryn Fon a'r Band- roedd cynulleidfa'n cael hwyl ENFAWR, ond roeddwn yn gwybod un gan yn unig, felly doeddwn ddim yn gallu cymryd rhan. Ond roedd y gweddill yn gret :)\n- Cowbois Rhos Botwnnog- 'Ffarwel i Langyfelach Lon' sy'n dweud popeth. Can y digwyddiad yn fy marn i.\n- Elin Fflur- trueni chanodd hi ddim caneuon mwy bywiog, ond mae ganddi LAIS ardderchog, felly swniodd hyd yn oed rhai mwy telynelog fel Angel yn fythgofiadwy... Ac roedd hi'n ddoniol rhwng un gan a llall (unrhyw un sy'n cofio iddi siarad am y tywydd? :))\n- Gwibdaith Hen Fran- roeddent yn chwarae a Dafydd Iwan! A gwnaeth canu Yma O Hyd a'r gynulleidfa imi stryglo rhag ddagrau. Anhygoel...\n- Lleuwen- mae'n rhaid imi gyfaddef, doeddwn ddim yn gwybod ei chaneuon. A jaman imi o achos hynny! Llais da iawn, caneuon da iawn... Does dim angen am dim byd arall!\n- Mattoidz- gwnaeth sefyll ger uchelseinydd imi troi'n fyddar (bron), ond roedd caneuon yn ddiddorol (i ddweud y lleiaf!)\n- Llwybr Llaethog- llawer gormod o swn a lleisiau rhyfedd, fwynheuais ddim (yn anffodus, gan fy mod yn eithaf hoff o'u caneuon yn albymau). Ond efallai roeddwn rhy gysglyd i fwynhau'n iawn? Roedden nhw'n chwarae'n olaf...\nIawn, dyma fy adolygiau byr, dwi'n gobeithio i chi fwynhau popeth cymaint a fi!\nAutor: A.R. o 20:21


Cymunedau Actif | Wrecsam\nNewyddion Cwrdd a'r tim Ble i ddod o hyd i ni Sefydliadau allweddol\nMae Cymunedau Actif Wrecsam yn gweithio gydag amrywiaeth eang o grwpiau a phartneriaid cenedlaethol i annog pobl o bob oedran a gallu i fod yn fwy gweithgar ar draws ystod o raglenni a gyflwynir o fewn cymunedau lleol a chyfleusterau hamdden\nTrwy ein gwasanaethau Cymunedau Actif ymroddedig, nod Freedom Leisure yw cyfrannu tuag at greu cenedl actif trwy weithio gyda’n partneriaid gwerthfawr i ddatblygu rhaglenni lleol pwrpasol i ddiwallu angen lleol … lle mae cwsmeriaid, cleientiaid a staff yn cyfrif\nHannah Gilday - Rheolwr Grwp Cymunedau Gweithgar\nEin Cynllun Datblygu/Fframwaith Cymunedau Actif lleol\nGweithio mewn partneriaeth gyda Chyngor Bwrdeistref Sirol Wrecsam, a gyda sefydliadau a dogfennau eraill gan gynnwys Chwaraeon Cymru: Strategaeth Chwaraeon Cymunedol 2012-2020: Clybiau sy’n Ffynnu, Penderfyniadau Lleol, Addysg o Ansawdd, Gweithlu Ymroddedig, Cyfleusterau Priodol. Iechyd Cyhoeddus Cymru - Cael Cymru i Symud, Rhwydweithiau Iechyd Cyhoeddus, Cynllun Cyngor Wrecsam 2017-22 – Pobl, Economi, Lle. Creu Cynllun Gweithredu Wrecsam Actif, rydym wedi datblygu ein Cynllun Datblygu/Fframwaith Cymunedau Actif sy’n canolbwyntio ar ddatblygu rhaglenni difyr ar draws ein 6 thema.\nYn Wrecsam, rydym yn datblygu ystod eang o raglenni chwaraeon, gan weithio gyda Chwaraeon Cymru, Chwaraeon Anabledd Cymru, clybiau lleol a Chyrff Llywodraethu Chwaraeon Cenedlaethol. Yn Wrecsam, rydym yn noddi gwobr yng Ngwobrwyon Chwaraeon Actif Wrecsam i gydnabod doniau lleol. Rydym hefyd yn cefnogi athletwyr lleol gyda’n Cynllun Athletwyr Talentog i’w helpu gyda’u hyfforddiant.\nRydym yn gweithio gyda phlant, pobl ifanc a theuluoedd o bob oedran a gallu ar draws Wrecsam i’w hannog i gael arferion mwy actif ar gyfer bywyd. Mae gennym ystod o weithgareddau gwyliau gan gynnwys Her Ffitrwydd Iau'r Haf, rhaglenni gweithgareddau ysgol; cyfleoedd i ddysgu nofio, rhaglenni ieuenctid a mwy.\nRydym yn annog pawb yn Wrecsam, beth bynnag fo eu gallu i heneiddio’n dda. Rydym yn cynnal ac yn arwain ar ystod o raglenni megis nofio am ddim i bobl 60 oed a drosodd, Cynllun Atgyfeirio Cenedlaethol ar gyfer Ymarfer Corff ac Oedolion Gweithgar i annog y sawl sydd dros 60 oed i gael hwyl, cymdeithasu a chanolbwyntio ar well lles meddyliol a chorfforol. Rydym yn ymroddedig i wella cyfleoedd ar gyfer y sawl sy’n wynebu dementia i barhau’n actif.\nAr draws Wrecsam, rydym yn gweithio gyda nifer fawr o grwpiau a sefydliadau cymunedol i ddatblygu hyd yn oed mwy o gyfleoedd i bobl leol i gymryd rhan mewn gweithgareddau difyr. Rydym yn cefnogi digwyddiadau, yn cyflwyno gweithgareddau ac yn gweithio mewn partneriaeth i sefydlu a chyflwyno rhaglenni dan arweiniad y gymuned i helpu wrth wneud y mwyaf o le mae pobl yn byw. Gallwch ddod o hyd i ni nesaf ar ein tudalen Facebook a chyfrif trydar @WrexhamFL sy’n benodol i’r safle.\nRydym eisiau annog pawb i bob yn fwy actif, gan gynnwys y sawl sy’n gweld fod eu bywyd gwaith yn Wrecsam yn rheswm dros beidio bod mor actif ag yr hoffent fod. Gan mai ‘eistedd yw’r ysmygu newydd’, rydym eisiau gweithio gyda mwy o fusnesau i ganfod yr hyn yr hoffai eu gweithwyr ei wneud gyda ni i fod yn fwy actif o amgylch eu swyddi. Rydym yn gweithio gyda Chydlynydd Hyfforddi a Gwirfoddoli Wrecsam Actif i gynnig cyfleoedd i wirfoddoli gyda’n timoedd.\nMae iechyd a gweithgaredd corfforol yn dod llaw yn llaw ac rydym yn gwybod am bwysigrwydd rhwystro anawsterau iechyd yn ddiweddarach mewn bywyd. Rydym yn cefnogi rhaglenni iechyd lleol gan gynnwys: Cynllun Atgyfeirio Cenedlaethol ar gyfer Ymarfer Corff a Chynllun Adferiad y Galon. Mae gweithwyr ymarfer corff proffesiynol ar draws ein cyfleusterau yn cael eu hyfforddi i annog pawb sydd eisiau gwella eu hiechyd i fanteision ar gyfleoedd a gyflwynir iddynt.\nDechreuodd y bartneriaeth rhwng Freedom Leisure a Chyngor Bwrdeistref Sirol Wrecsam ym mis Mawrth 2016 ac mae’r ail 12 mis o weithredu wedi profi i fod yn eithriadol o lwyddiannus gyda 882,340 o ymweliadau wedi’u cofnodi ar draws ein portffolio o ganolfannau hamdden a gwasanaethau cymunedau actif yn Wrecsam sy’n cynrychioli cynnydd o 3.2% ar y flwyddyn flaenorol. Mae buddsoddiad cyfalaf wedi bod yn nodwedd o bwys yn 2017 gyda dros £2.5 miliwn yn cael ei fuddsoddi i mewn i’n portffolio o safleoedd sydd wedi arwain at effaith bositif ar ein defnyddwyr gwasanaeth presennol a newydd. Mae buddsoddiad sylweddol o fewn Waterworld wedi creu ystafell ffitrwydd sydd 60% yn fwy sy’n cynnwys yr amrywiaeth fwyaf diweddar o offer Technogym a Life Fitness blaengar. Yn ychwanegol at hyn, mae stiwdio seiclo dan do wedi’i adeiladu at y diben gyda thechnoleg MYRIDE rhyngweithiol yn amlwg yn un o’r gorau yn y rhanbarth. Mae siop Goffi COSTA newydd yn cyd-fynd â’r buddsoddiad mewn ffitrwydd i alluogi cwsmeriaid i aros a chymdeithasu wedi iddynt wneud ymarfer corff. Mae Canolfan Hamdden a Gweithgareddau Y Waun wedi cael budd hefyd o gynnydd o 60% yn yr ystafell ffitrwydd ac mae eu cae hyfforddi awyr agored gyda llifoleuadau wedi derbyn buddsoddiad i’w drawsnewid yn gae 3G gyda goleuadau LED newydd. Mae Canolfan Hamdden a Gweithgareddau Gwyn Evans a Stadiwm Queensway wedi cael budd hefyd o adnewyddu eu hystafelloedd ffitrwydd yn llwyr ac yn ychwanegol at hyn, mae caeau awyr agored yn Queensway ac Ysgol Morgan Llwyd wedi cael eu diweddaru i gaeau 3G. Mae’r cyfleusterau gwell hyn a gefnogir gan dîm ymroddedig o weithwyr ymarfer corff a ffitrwydd proffesiynol yn canolbwyntio’n barhaus ar gynyddu cyfranogiad gan ystod eang o grwpiau ac unigolion. I gefnogi hyn yn ystod 2017, rydym wedi cyflwyno nifer o becynnau gostyngiad sy’n cynnwys Aelodaeth Ffitrwydd Queensway ac aelodaeth Budd Ffitrwydd o’r Cynllun Atgyfeirio Cenedlaethol ar gyfer Ymarfer Corff (NERS). Erbyn hyn, mae’r cynlluniau hyn yn cefnogi ein cynlluniau gostyngiad eraill gan Freedom Leisure sy’n cynnwys Menter Nofio Am Ddim Llywodraeth Cymru, Nofio Am Ddim i’r Lluoedd Arfog, Cynllun Gofalwyr Gwirfoddol Wrecsam a Mynediad yr Anabl at Chwaraeon ac Iechyd (DASH). Yn ychwanegol at hyn, mae ein holl byllau yn cynnig nofio am ddim i blant dan 5 oed. Rydym yn arbennig o gyffrous a balch i allu cyflwyno’r cyfleusterau newydd gwych hyn i Wrecsam ac yn edrych ymlaen at groesawu ein holl gwsmeriaid presennol a chwsmeriaid newydd i gyfleusterau Freedom yn Wrecsam yn 2018-19. Mae ein harwyddair yn canolbwyntio’n glir ar le’r ydych chi’n cyfrif ac fe fyddwn yn gwneud popeth sy’n bosibl i gynnig profiad hamdden o’r radd flaenaf i chi yn ein cyfleusterau. Rwy’n edrych ymlaen at eich croesawu i’n ystod newydd a gwell o gyfleusterau yn Wrecsam yn fuan iawn.\nAndy Harris - Rheolwr Ardal Wrecsam


Wedding Stationery Swansea | Croeso | Wedding Favours/Handmade Wedding Invites/Lovespoons/Table Plans/Wedding Accessories/Wedding Postbox Hire\nSiop Newydd yr Agor yn Pontarddulais\nBusnes teuluol yw Dylunio Louise Kelly a sefydlwyd ym 1998 yn Llanelli. Agorwyd ein siop ym Mhontarddulais yn Ebrill 2010 ac rydym yn gwneud ymweliadau cartref yn ardal Abertawe ac yn darparu gwasanaeth i gwsmeriaid ar draws y DU a’r byd drwy’r post a thros y we. Rydym yn dylunio ac yn creu deunydd unigryw o bob math ar gyfer eich priodas. Mae gennym amrywiaeth helaeth o wahoddiadau, rhoddion bach a llwyau caru a gallwn gynnig rhywbeth at ddant pawb - ac o fewn pob cyllideb. Rydym hefyd yn cynnig gwasanaeth dylunio am ddim ac yn gallu cynnig cyngor a fydd yn sicrhau bod y gwahoddiadau, trefn y gwasanaeth, a phob peth arall yn gweddu’n berffaith i’ch priodas.\nEich gwahoddiadau priodas sy’n rhoi’r cipolwg cyntaf i’ch gwesteion o’ch diwrnod arbennig, felly byddwch yn dymuno eu dewis yn ofalus. Gan fod pob dyluniad yn cael ei wneud â llaw mae nifer fawr o ddewisiadau ar gael i chi, felly gallwch ddewis chwarae cymaint o rôl yn y broses hon ag y dymunwch. Gallwch ddewis o amrywiaeth o liwiau, dyluniadau a siapiau. Bydd hyn yn caniatáu i chi weddu eich gwahoddiadau a’r deunyddiau papur eraill at amrywiol agweddau o’ch priodas. Gallech adleisio lliw ffrogiau eich morynion priodas er enghraifft, neu gallech ddefnyddio dyluniad sydd efallai â’r un blodyn a fydd yn eich tusw priodas. Bydd y manylion hyn yn rhoi sglein ar eich diwrnod mawr.\nGallwn greu deunyddiau Cymraeg a deunyddiau dwyieithog yn y Gymraeg a’r Saesneg, neu mewn unrhyw iaith arall os byddwch yn anfon y testun atom drwy e-bost.\nRydym yn creu gwahoddiadau dydd a gwhaoddiadau nos, cardiau nodwch-y-dyddiad, cardiau lle, trefn y gwasanaeth, bwydlenni, cardiau ateb, cardiau diolch, arwyddion enwau bwrdd a chynlluniau eistedd, bonbonnieres, blychau, llwyau caru, rhoddion bach personol a rhoddion i blant.\nBydd Louise Kelly’n sicrhau bod eich gwahoddiadau a’ch deunyddiau priodas yr un mor arbennig ac unigryw â diwrnod eich priodas! Os oes gennych eich syniadau eich hun rhowch wybod i ni, rydym bob amser yn hapus i greu dyluniadau newydd\nCliciwch ar y blwch cyswllt ar ben y tudalen neu ffoniwch:\nSiop 01792 881887 neu Symudol 07944 756882\nEbost : louisekellydesigns@ymail.com\nCyfeiriad : 124 Stryd Sant Teilo, Pontarddulais, SA4 8RE


Llwybr Digital Camera, Camera Hela, Llwybr Hunting Camera - Kinghat\nShenzhen Kinghat Technology Co, Ltd\nCamera llwybr hela sylfaenol\ncamera hela 3G\ncamera hela 4G\nShenzhen Kinghat Technology Co, Ltd a sefydlwyd yn 2009, a leolir yn Bao, 'yn Shenzhen, yn weithgynhyrchydd proffesiynol sy'n ymwneud â gwaith ymchwil, datblygu, cynhyrchu, gwerthu a gwasanaeth o gynhyrchion electroneg Defnyddwyr ac yn monitro Smart.\nopteg gyfer pob eiliad\nBeth yw camera hela: camera swyddogaethol wedi'i gysegru i'r maes\nWrth siarad am gamerâu hela, efallai nad yw llawer o bobl wedi clywed amdano. Mae llawer o ddechreuwyr digidol o'r farn mai camerâu digidol a SLRs yn unig yw camerâu. Yn agosach at adref, mae camera hela, fel mae'r enw'n awgrymu, yn gamera arbennig sydd wedi'i gynllunio ar gyfer hela yn y gwyllt. Yn nhermau lleygwr, os ydych chi'n gwybod bod d ...\nArddangosfa LCD awtomatig fawr o ansawdd uchel thermomedr wedi'i osod ar wal heb ddwylo\nMae LEDs 16MP 4G 48 * 940nm 0.25s yn sbarduno IP66 Dim camera hela golwg nos glow\nALLWCH CHI GYSYLLTU Â NI YMA\n©Kinghat Outdoor Products.All Rights Reserved. 粤ICP备2020123259号 Featured Products , Sitemap , Symudol Safle\nAnifeiliaid Hela Camera , Waterproof Trail Camera, Hela Camera Gweledigaeth Thermol , Llwybr Camera Infrar , 12MP is-goch Led Bywyd Gwyllt Camera , Llwybr Hela Camera ,


CYFROLAU HYNOD a welodd Melfyn R. Williams\nRHAID cyfaddef erbyn hyn, o dreulio oriau hir mewn siopau hen lyfrau, yn bodio llyfrau "Amryw ac eraill" bod y Cymry wedi bod wrthi'n ddygn yn llenwi anghen�ion darllen y Genedl. Yn sicr ddigon, mae'r ganrif ddiwethaf wedi cael ei dirmygu a'i hesgeuluso'n ddybryd yn ei llen�yddiaeth. Ac yn y maes gwydd�onol, ychydig iawn o bobl sy'n sylweddoli bod yna dros 450 o gyfrolau, ar bron bob cangen o'r gwyddorau, wedi'u cyhoeddi yn ystod y bedwaredd ganrif ar bymtheg, sy'n rhoi dros bedair cyfrol y flwyddyn inni!\nOnd peidiwch � chynhyrfu dim; 'dydw i ddim yn bwriadu trafod y rhain i gyd yn y gofod sydd gennyf. Yn hytrach, mi ddewisaf rai sydd, yn fy nhyb i yn arbennig oherwydd eu hynodrwydd.\nRai blynyddoedd yn �l, cefais afael mewn llyfryn pedair tudalen ar hugain dan y teitl Y Nitro-Glycerine (Powdwr Oil) - Pa beth ydyw? gan y Parchedig Taliesin T. Jones, F.G.S. ac a argraffwyd gan D.J. Thomas, Ffestiniog ym 1869. Darlith a draddodwyd gan yr awdur ym Marchnadfa Blaenau Ffestiniog ar nos Iau, Awst 19, 1869 yw corff y llyfryn. Synnais, braidd, wrth feddwl bod darlith mor wyddonol yn cael ei thraddodi yn Ffestiniog o bob man. Ond fe geir ateb i hyn ar gychwyn y llyfryn:\n" ...Y mae hyn yn profi fod trigolion yr ardal hon, yn neillduol (sic) y chwarelwyr, yn gallu mwynhau rhywbeth uchlaw (sic) cymorth (sic) i chwerthin. Y mae ein pwnc heno yn un dyrus, (sic) ac yn gofyn sylw Manol (sic) ... Nid llawer o sylw sydd wedi ei dalu i'r sylwedd hwn gan y Cymry, er eu bod yn defnyddio llawer ohono yn y chwareli."\nFe �'r awdur drwy adeiladwaith cemegol y powdr du, y cotwm gwn a'r nitro-glycerin, ac fe rydd y cefndir hanesyddol iddynt. Mae'n esbonio y gwahanol ddeddfau cemegol, fel Deddf y Cydfesurau Deffiniol (Law of Definite Proportion) a Deddf y Cydfesurau Lliosrifol (Law of Multiple Proportion). Awgryma'r awdur hefyd dermau gwyddonol fel gwrth-hyrddiad gronynnol am molecular repulsion, hedoli am volatilize a temigion am atoms.\nBu'r Parchedig Taliesin Jones yn weithgar iawn yn y byd gwyddonol gan iddo hefyd ysgrif�ennu'r Traethiadur Gwyddorol a gyhoeddwyd ym 1869. Dyma gyfrol sylweddol sy'n trafod y gwahanol ganghennau o'r gwydd�orau.\nLLYFRYN arall sy'n dra gwahanol i unrhyw un arall sy'n fy meddiant yw Crynodeb o Glefydau CEFFYLAU, BUCHOD, LLOI, ynghyd � DEFAID A MOCH a gasglwyd gan F.B. Taylor o weithiau awduron eraill. Fe'i cyhoeddwyd gan Wasg T. Gee a'i Fab ac o'r llawysgrifen sydd arno rhoddir 1851 fel dyddiad ei gyhoeddi. Dim ond pedair tudalen ar ddeg sydd i'r llyfr, a'r hyn sy'n ei wneud yn nodedig yw'r siart lliain sydd yn ei gefn, sy'n mesur dwy droedfedd a naw modfedd wrth droedfedd a saith modfedd. Rhestra hwn y gwahanol afiechydon a boenydia'r amryfal ddofednod, yr achosion, yr arwyddion a'r feddyginiaeth briodol i'w gwella.\nGellir meddwl bod y gelfyddyd o drin dannedd yn un gymharol ddiweddar a chael llyfryn Cymraeg ar y grefft fel siawns mul mewn ras geffyl. Ond fel mae'n digwydd bod, cefais fy nghrafang�au ar lyfryn o'r enw Cynllun Newydd i OSOD DANNEDD CELFYDDYDOL a argraffwyd gan John Evans a'i Gyf., Heol Fawr, Caernarfon ar ran un o'r enw Mr. Capon, a oedd yn llaw�feddyg deintyddol yn 33, Ffordd Bangor, Caernarfon. Nid oes ddyddiad arno, ond mae'n bur debyg iddo gael ei gyhoeddi yn ystod chwarter olaf y ganrif ddiwethaf. Pamffledyn o wyth tudalen ydyw yn hysbysebu don�iau'r deintydd arbennig yma. Dyma ddyfyniad diddorol:\n"Y mae Mr CAPON wedi dyfeisio Y SUGN-SAIL GWYLAR DEINTAWL PINCLIW... Drwy y ddyfais newydd hon, sicrheir y dannedd drwy gydlyniad, neu ddirwasgiad awyrawl, fel ag i wneyd boglymau, gwifrau a springs anolygus yn bethau diangen�rhaid; erys y dannedd yn hynod ddiysgog yn y genau, ac yn symudol yn unig wrth ewyllys y gwisgwr. "\nByddai Mr Capon, (enw da i ddeintydd) yn ymweld � gwahanol ardaloedd yn rheolaidd. Ar ddydd Gwener cyntaf a thrydydd y mis byddai yn cadw deintyddfa yn nhŷ Mr. Thomas Parry, High Street, Ebenezer ac ar ail a phedwerydd ddydd Gwener yn y mis yng Nglynafon, ger gorsaf Nantlle. Mae'n ymddangos ei bod hi'r werth byw yng nghyffiniau'r pentrefi yma yn ystod y ganrif ddiwethaf os oedd y dannedd yn drafferthus!\nLLYFR arall nad oes iddo ddydd�iad ac sy'n mesur dwy fodfedd wrth dair modfedd a hanner yw CYDYMAITH Mamau a Mammaethod a CHYFAILL PLANT gan y Doctor Buchan a argraffwyd yn Llanrwst gan John Jones. Ceir 124 o dudalennau ac oddi wrth yr ansawdd papur a'r print gellir tybio y cyhoeddwyd hwn oddeutu tridegau'r ganrif ddiwethaf. Ynddo disgrifir sut i fagu plentyn a'i ddiogelu rhag afiechydon o bob math, ac yn y cyfarwyddiadau i famau mae'r awdur yn bleidiol iawn i sicrhau bod y fam yn cael digon o ymar�feriadau;\n"...Boed iddi roddi ymarferiad i�w chorff Os bydd hi heb ddim arall i�w wneuthur, bydded iddi ymarferu ei hun trwy ddawnsio y plentyn."\nCyfeiria hefyd at y cymwys�terau a ddylai fod gan y merched hynny a ymddiddorai yn y swydd o fydwraig:\n"...dylai y rhai hynny ag ydynt yn cymmeryd y swydd honno arnynt, gymmeryd gofal i gymhwyso eu hunain i'r gor�chwyl hwnnw, trwy iawn ad�nabyddiaeth o'r pethau hynny ag ydynt yn angenrheidiol er cyflawniad ffyddlon o hynny. "\n... "A dylai y cyfryw bersonau fod o ganol oed, nid yn rhy ieuainc nac yn rhy hen; ac o dymer corph dda, ac heb fod yn ddarostyngedig i anhwyl�derau, ofnau, neu ddychryn di�symwth... dylai hefyd fod yn sobr, mwyn, caruaidd, a diwair, heb fod yn gybyddlyd."\nOes yna ferched tebyg i'w cael heddiw tybed?\nTaflen arall hynod o ddiddorol sydd yn fy meddiant yw un sy'n hysbysebu PELENAU LLYS�IEUOG ADFERIADAWL a baratowyd gan W. Worsdell. Dim ond deuddeg tudalen sydd iddo ac mae'n ymddangos bod hwn yn cael ei adael yn y tai yn rhad ac am ddim gan Edward Davies, Llyfrwerthwr o Dredegar. Ynddo ceir cyfeiriadau at wahanol afiech�ydon a llythyrau oddi wrth gyn�gleifion yn canmol y pelenni rhin�weddol a ddyfeisiwyd gan William Worsdell.\nHonnir y gall y pelenni gwyrth�iol yma wella'r ffliw, y typhus a'r llyngyr. Nid oes ddyddiad ar y pamffledyn yma, ond dyddiad un o'r llythyrau sy'n canmol y cynnyrch yw 1841. Felly fe all fod y daflen wedi'i dosbarthu i'r cyhoedd ym 50au'r ganrif ddi�wethaf.\nDAU LYFRYN arall sydd wedi dal fy sylw ac sy'n brawf pendant bod y Cymry'n cael taflenni a llyfrynnau cyson i'w cynorthwyo i'w cadw rhag afiechyd yw Y cholera gan William Slyman ac a gyfieithwyd ym 1849 gan y Parch. D. Davies a oedd yn Gurad Llan�wnog, Trefaldwyn ar y pryd, a TRAETHAWD ar y GERI MARWOL gan Anti-Quack, sef Josiah Thomas Jones o Aberd�r, yn 1855. Argraffwyd y cyntaf gan Lloyd o�r Drefnewydd a'r olaf gan J.T. Jones, Swyddfa'r Gwron, Aberd�r. Ceir pedair tudalen ar hugain yn y llyfryn Y CHOLERA a deunaw tudalen yn y GERI MARWOL.\nTrafod yr un afiechyd mae'r ddau gan mai'r enw Cymraeg ar y Cholera yw'r geri marwol. Roedd yr afiechyd hwn yn teithio drwy Gymru fel t�n gwyllt ganrif a mwy yn �l. Yn 1849, blwyddyn cyhoeddi'r llyfryn cyntaf, bu farw dros bedair mil a hanner yng Nghymru!\nLlyfr arall rydwyf wedi ei fyseddu'n bwyllog a hir yw DIRGELWCH Y GYWRAIN GELFYDDYD 0 JAPANIO; gan Lewis Morris o F�6n ac a argraff�wŷd gan Peter Evans, Caernarfon. Dywedir mai argraffiad diwygiedig sydd yn fy meddiant i ac fe rydd un o'r enw William Davies air ar y cychwyn i'r darllenydd i ymddiheuro am gynnwys rhai termau Saesneg yng nghorff y llyfr sydd iddo 96 tudalen. Nid oes arno ddyddiad o gwbl ond gellir tybio bod yr argraffiad yma wedi'i gyhoeddi tua chanol y ganrif ddiwethaf.\nJapanio yw'r gelfyddyd o roi farnais gloyw caled o olew had llin ar wrthrychau coed a metal i ddynwared y farnais Siapaneaidd. Ceir cyfarwyddiadau hefyd i lifo lledr, i dymheru arfau mining, sut i drin y tir, i wells afiechydon ar ddyn ac anifeiliaid ac hefyd ffordd o fesur coed gyda'r pren mesur llithro (sliding rule).\nMAE'R pren mesur llithro'n dod i mi'n daclus at lyfr nodedig arall sydd wedi bod yn fudd i'r Cymro cyffredin yn ei famiaith. Teitl y llyfr yw TRAETHAWD ar y DDWY DROEDFEDD gan Richard Griffith a oedd yn ysgol�feistr yn Llanerchymedd. Fe'i hargraffwyd dros y cyhoeddwr gan L. Jones Llanerchymedd ym 1866 a cheir 54 tudalen ynddo.\nYm Mai 9, 1857 cyhoeddwyd ail argraffiad o Y COMED FAWR gan R.I. Jones, Tremadog. Dyma a ddywed y cyhoeddwr yn ei anerchiad at y darllenwyr:\n"Yr unig reswm dros gyhoeddi y Traethawd bychan hwn, ydyw yr ymofyniad pryderus, a�r teimlad pwysig a orwedd ar feddyliau miloedd o'r genedl yn ethryb y Blaned Fawr, yr hon, yn �l tystiolaeth prif Athron�yddion Ewrop sydd i gymeryd ei gwibdaith yn y ffurfafen y nefoedd ynghorph yr Haf presennol. "\nYn y pamffledyn hwn o un ddalen ar bymtheg ceir hanes y nifer o gomedau a aeth heibio ein daear ni yn ystod y canrifoedd "oherwydd drygioni dynol ryw," medd yr awdur. Ond gan fod "pum cant a thrigain a phump o filiwnau heb wybod am Grist" ym 1857, 'roedd yr awdur yn ffyddiog "y byddai i'r gomed fynd heibio'r byd er mwyn rhoi mwy o gyfle inni gael bawb yn Gristionogion"!\nCeir nifer eraill o lyfrynnau a chyfrolau diddorol tu hwnt yn y Gymraeg ar bron bob testun dan haul: er hynny mae'n amser imi gau pen y mwdwl am y tro.


Cynllun Cynhaliaeth Plant 2012 - sail dros amrywiad - Home\nFamily Sail dros amrywiad\nCynllun Cynhaliaeth Plant 2012 - sail dros amrywiad\nOs ydych chi’n rhiant sy’n talu cynhaliaeth dan Gynllun Cynhaliaeth Plant 2012 a bod gennych chi gostau penodol, mae’n bosibl y gallech chi ofyn i’r Gwasanaeth Cynhaliaeth Plant addasu faint o gynhaliaeth y dylech chi ei dalu.\nOs ydych chi’n rhiant sy’n derbyn y tâl cynhaliaeth, ac yn ymwybodol bod gan y rhiant arall incwm trethadwy na chafodd ei gynnwys yn y cyfrifiad ar gyfer cynhaliaeth, mae’n bosibl y gallech chi ofyn i’r Gwasanaeth Cynhaliaeth Plant addasu faint o gynhaliaeth rydych chi’n ei dderbyn.\nGelir hyn yn ymgeisio am amrywiad. Gallwch ymgeisio am amrywiad ar unrhyw adeg. Fodd bynnag dim ond ar seiliau penodol y cewch chi ymgeisio. Mae’r dudalen hon yn dweud mwy am y seiliau hynny.\nAr hyn o bryd, dim ond nifer fach o bobl sy’n gymwys i ddefnyddio Cynllun 2012. Caiff cynhaliaeth y mwyafrif o bobl ei gyfrif gan yr Asiantaeth Cynnal Plant dan Gynllun 2003. Mae eu rheolau nhw am amrywiadau’n wahanol. Edrychwch pa gynllun sy’n berthnasol i chi cyn i chi ddefnyddio’r wybodaeth hon.\nOs mai chi yw’r rhiant sy’n talu cynhaliaeth, a’ch bod yn gorfod talu unrhyw rai o’r costau neu dreuliau canlynol, gallech fod yn gymwys i ymgeisio am amrywiad. Os caiff eich cais ei dderbyn, bydd y Gwasanaeth Cynhaliaeth Plant yn gwneud cyfrifiad cynhaliaeth newydd, ar sail eich incwm gros, ar ôl tynnu’r treuliau hyn. Gelwir y math hwn o amrywiad yn amrywiad Treuliau Arbennig ac mae’n cynnwys y costau canlynol:\nGelwir y rhain yn gostau cyswllt. Maen nhw’n cynnwys y treuliau sy’n rhaid i chi eu talu i gadw cysylltiad â’r plant rydych chi’n talu cynhaliaeth ar eu cyfer, a elwir yn blant cymwys. Caniateir costau cyswllt hefyd i blant eraill rydych chi’n gyfrifol amdanyn nhw, a elwir yn blant eraill perthnasol.\nCaiff costau cyswllt eu cyfrif hyd yn oed os ydych chi’n talu llai o gynhaliaeth oherwydd eich bod yn rhannu gofal y plentyn cymwys. Gall y costau hyn gynnwys tanwydd, tocyn trên neu fws a llety dros nos os nad yw dychwelyd yr un diwrnod yn ymarferol.\nOs yw plentyn rydych chi’n gyfrifol amdano’n ariannol yn mynd yn sâl neu’n anabl ac rydych chi’n wynebu treuliau ychwanegol oherwydd hyn, gallwch ofyn am amrywiad. Mae’r costau y cewch eu hawlio’n cynnwys gofal personol, presenoldeb, gwresogi ychwanegol a dillad.\nOs oes rhwymedigaeth gyfreithiol arnoch chi i dalu rhai dyledion penodol yr aed iddynt cyn i chi a’ch partner wahanu, gallwch ofyn am amrywiad. Gallai hyn fod, er enghraifft, yn fenthyciad a gymerwyd ar gyfer gwelliannau i’r cartref. Gelwir y rhain hefyd yn ddyledion blaenorol. Ni chewch ofyn am amrywiad ar gyfer dyledion megis cardiau credyd neu ôl-dalu dirwyon.\nFfioedd ysgol breswyl\nMae’n bosibl y cewch hawlio treuliau os ydych chi’n talu at ffioedd ysgol breswyl y plant rydych chi’n talu cynhaliaeth ar eu cyfer.\nRhai morgeisi, benthyciadau a pholisïau yswiriant\nEfallai y gallech hawlio treuliau os ydych chi’n talu morgais, benthyciad neu bolisi yswiriant ar y cartref lle mae eich cyn-bartner a’r plant yn byw. Fodd bynnag rhaid i chi beidio â bod ag unrhyw gyfran gyfreithiol yn yr eiddo.\nY terfynau isaf y cewch eu hawlio\nOs yw’r costau rydych chi’n eu talu yn llai na £10 yr wythnos, ni chewch ofyn am amrywiad.\nOs yw’r costau’n £10 neu fwy, gellir ystyried y swm cyfan.\nNid yw’r terfyn £10 yn gymwys i gostau plentyn â salwch tymor hir neu anabledd.\nCeir rheolau caeth am y treuliau hyn ac ni fydd pob un yn cael ei ystyried. Ym mhob achos, bydd y Gwasanaeth Cynhaliaeth Plant yn penderfynu a yw’r treuliau a hawlir yn rhesymol. Gallent gyfyngu ar y swm a ddidynnir o’ch incwm gros neu benderfynu na ddylid gwneud unrhyw ddidyniad.\nGallwch ymgeisio am amrywiad os ydych chi’n credu bod gan y rhiant sy’n talu cynhaliaeth incwm trethadwy arall nad chafodd ei gynnwys yn y cyfrifiad ar gyfer cynhaliaeth. Os gall y Gwasanaeth Cynhaliaeth Plant ganfod yr incwm ychwanegol hwn, caiff ei ychwanegu at weddill incwm gros y rhiant arall a’i ddefnyddio i wneud cyfrifiad newydd.\nOs yw’r rhiant sy’n talu cynhaliaeth wedi adrodd yr incwm arall i Gyllid a Thollau EM, bydd y Gwasanaeth Cynhaliaeth Plant yn gallu cael yr wybodaeth hon ac fel arfer ni fydd yn dibynnu arnoch chi i roi’r manylion ariannol iddyn nhw.\nFodd bynnag, os nad yw Cyllid a Thollau EM yn dal unrhyw wybodaeth am yr incwm hwn, mae’n bosibl y bydd rhaid i chi ddarparu gwybodaeth bellach fanwl i alluogi’r Gwasanaeth Cynhaliaeth Plant i edrych ar eich cais.\nGelwir y math hwn o amrywiad yn amrywiad Incwm Ychwanegol ac mae’n cynnwys:\nincwm nad yw wedi’i ennill\ngwaredu incwm, a elwir yn ddargyfeirio incwm.\nGall hwn fod yn incwm trethadwy o unrhyw un o’r ffynonellau canlynol:\neiddo, er enghraifft incwm rhentu\ncynilon a buddsoddiadau\nincwm amrywiol, megis incwm achlysurol o ddarnau unigol o waith, neu daliadau hwyr a dderbyniwyd ar ran busnes nad yw bellach yn weithredol.\nMae hyn yn golygu bod y rhiant sy’n talu cynhaliaeth yn talu ar y gyfradd safonol neu nil ond bod gan y rhiant incwm wythnosol gros o £100 neu fwy yn deillio o gyflogaeth, hunangyflogaeth neu bensiwn.\nMae hyn yn golygu y gall y rhiant sy’n talu cynhaliaeth fod yn rheoli faint o incwm mae’n ei dderbyn drwy:\nei roi i rywun arall. Gallai hyn fod er enghraifft yn bartner ond mae’n dal i gael budd o’r incwm\ndargyfeirio’r incwm fel nad oes modd ei gynnwys yn y cyfrifiad cynhaliaeth. Er enghraifft cadw elw mewn cwmni yn hytrach na chymryd cyflog, neu gael buddiant megis car cwmni yn lle rhan o gyflog\ngwneud cyfraniadau pensiwn gormodol. Gallai’r hyn fydd yn cyfrif fel taliadau gormodol ddibynnu ar eich amgylchiadau unigol.\nBeth i feddwl amdano cyn ymgeisio am amrywiad\nSut i ymgeisio am amrywiad


Rwy’n gweithio fel storïwr ar gyfer pob oedran o'r Cyfnod Sylfaen hyd at ysgolion uwchradd gan gynnwys grwpiau gydag anghenion arbennig. Mae pob ymweliad yn dechrau gyda sesiynau adrodd ar thema i'w phenderfynu o flaen llaw. Mae llawer o ysgolion yn dewis cael sesiynau dilynol er mwyn datblygu sgiliau llythrennedd ac ysgrifennu creadigol y plant gan ganolbwyntio ar naill ai barddoniaeth neu naratif. Byddaf yn gweithio yn aml gydag artistiaid eraill ar brosiectau aml-gelfyddydol.\nRwy'n defnyddio arddull sydd yn gadael digon o le i'r gwrandawyr ymuno ac i'r straeon aros yn fyw yng nghof y plant am amser maith sydd wedi arwain at lawer o wahoddiadau i ddychwelyd i'r un ysgolion tro ar ôl tro. Mae nawdd ariannol ar gael ar gyfer ymweliadau o dan gynllun Awduron ar Daith Llenyddiaeth Cymru.\nRwy wedi datblygu dulliau syml ac effeithiol o greu straeon a barddoniaeth gyda'r dosbarth cyfan. Cewch weld esiamplau o'r gwaith yma. Yn aml iawn ar ôl adrodd set o straeon rwy'n mynd ati i hwyluso sesiwn creu stori sydd yn cael ei recordio a'i gadael yn y dosbarth fel mp3 fel yr un isod...\nRwy wedi cynllunio ac arwain prosiectau ar gyfer Cadw, Amgueddfa Werin Cymru, Amgueddfa Genedlaethol Cymru, S4C, Clwyd Theatr Cymru, Olympiad Diwylliannol, Eisteddfod Genedlaethol, Eisteddfod yr Urdd, BBC, Canolfan Mileniwm Cymru ac awdurdodau addysg a gwasanaethau llyfrgelloedd ledled y wlad.\nRwy wedi gweithio yn gyson fel ymarferydd creadigol ac asiant creadigol ar Gynllun Ysgolion Creadigol Arweiniol (Llywodraeth Cymru a Chyngor y Celfyddydau) gan gydweithio gydag artistiaid eraill, staff a disgyblion er mwyn creu a gweithredu prosiectau sydd yn hybu dysgu creadigol cyn cyflwyniad cenedlaethol y cwricwlwm newydd yn 2022.\nGyda'r galw ychwanegol am addysg greadigol wrth i'r Cynllun Ysgolion Creadigol Arweiniol ehangu trwy'r wlad er mwyn paratoi ar gyfer y cwricwlwm newydd, rwy'n cynnig sesiynau magu creadigrwydd i athrawon er mwyn rhoi hwb i'w hyder creadigol eu hunain a'u cynorthwyo i hwyluso creadigrwydd eraill. Mae'r sesiynau ar gael i Ysgolion a'r Consortia Addysgol Rhanbarthol. E-bostiwch am ragor o wybodaeth.\nChwedlau, Llefaredd, Llythrennedd a Chymraeg Ail Iaith\nRwy'n cynnal sesiynau chwedleua i athrawon CA 1 a 2 gan ddefnyddio dull syml ac effeithiol Difyr heb Lyfr\nprosiect Ysgolion Arweiniol Creadigol\n“Perfformiad a gwaith dilynol gwych”\n— Ysgol Bryn Tabor, Wrecsam\n“Roedd y sesiwn yn rhagorol yn nhermau helpu’r plant i ddatblygu eu dychymyg, a’u gallu i adrodd ac ysgrifennu straeon .”\n— Ysgol Bro Famau\n“Strategaethau datblygu iaith rhagorol.”\n— Ysgol Bro Carmel


Dechreuodd Christopher ysmygu pan oedd yn 21 ac yn arfer ysmygu rhwng 15 ac 20 sigarét y dydd. Cafodd gymorth am ddim i roi'r gorau iddi gan Dim Smygu Cymru. Rodd Chris hefyd yn hoff o dudalen Facebook Stopia Er Eu Mwyn Nhw ac mae hefyd wedi ymweld â'r wefan am awgrymiadau ar sut i roi’r gorau iddi, ac mae’n annog eraill i wneud yr un fath.\nRwyf hefyd wedi cyflawni fy mreuddwyd gydol oes o gerdded i fyny'r Wyddfa, rhywbeth na allai i byth wedi ei wneud tra oeddwn yn dal i ysmygu!\nCafodd Christopher “patches” amnewid nicotin yn dilyn cyngor gan Dim Smygu Cymru a'i feddyg teulu. Teimlai fod ei lwyddiant i roi'r gorau iddi wedi’i selio ar y gefnogaeth a dderbyniodd gan Arbenigydd Rhoi’r Gorau i Ysgymu, Anna a hefyd y gefnogaeth gan bobl eraill a oedd yn mynychu'r grwpiau cymorth. Yn ystod ei sesiynau cefnogi gwiriwyd ei lefelau dirlawnder carbon monocsid a dywedodd fod y darlleniadau uchel yn ffactor mawr yn ei benderfyniad i roi'r gorau iddi.\nMeddai Chris: Rwy'n fod i gael llawdriniaeth yn y misoedd nesaf, y mae fy ymgynghorydd wedi nodi na fyddant yn gallu cynnig y llawdriniaeth os ydw i'n dal i ysmygu, felly diolch byth am y gefnogaeth anhygoel a gefais gan Anna a Dim Smygu Cymru ". Dywedodd hefyd y bydd yn defnyddio'r arian y mae’n arbed i ymweld â'i blant tramor.\n"I mi y peth gorau am roi'r gorau iddi yw fy mod yn teimlo'n well yn fy hun, yr wyf yn arogli yn well, mae gen i fwy o arian ac mae bwyd yn blasu'n well. Rwyf hefyd wedi cyflawni fy mreuddwyd gydol oes o gerdded i fyny'r Wyddfa, rhywbeth na allai i byth wedi ei wneud tra oeddwn yn dal i ysmygu! Rhowch gynnig arni, rhoi'r gorau i ysmygu bydd y penderfyniad gorau byddwch chi erioed wedi ei wneud. "


Llywodraeth Cymru yn edrych ar ddiweddaru deddfau trwyddedu tacsis sy’n 200 mlwydd oed | LLYW.CYMRU\nLlywodraeth Cymru yn edrych ar ddiweddaru deddfau trwyddedu tacsis sy’n 200 mlwydd oed\nMae ymgynghoriad yn cychwyn heddiw ar ddiwygio deddfau trwyddedu tacsis a cherbydau hurio preifat, sydd ‘yn gymhleth, yn hen ffasiwn ac wedi dyddio’.\nMae Ysgrifennydd yr Economi, Ken Skates, wedi annog pawb sydd â diddordeb i ddweud eu dweud am y cynigion. Bydd y cynigion hyn yn mynd i’r afael â phroblemau sydd wedi’u codi gan yrwyr, undebau, awdurdodau trwyddedu a Chomisiwn y Gyfraith er mwyn cynrychioli arferion modern yn well.\n“Mae tacsis a cherbydau hurio preifat yn rhoi gwasanaeth cyhoeddus hanfodol i ni. Maent yn ddolen gyswllt rhwng lleoliadau â’i gilydd pan nad oes math arall o drafnidiaeth gyhoeddus yn bosibl.\n“Yng Nghymru ceir tua 9200 o yrwyr tacsis a cherbydau hurio preifat. Maent i gyd yn gorfod cadw at ddeddfwriaeth drwyddedu sy’n dod o ddyddiau’r cerbydau hacnai a oedd yn cael eu tynnu gan geffyl.\n“Yn 2014, gwnaed argymhellion gan Gomisiwn y Gyfraith ynghylch sut y gellid gwella’r system drwyddedu, a diolch i Ddeddf Cymru 2017, rwy’n falch o allu ymgynghori ar gynigion sy’n ceisio darparu system symlach a thecach. System sy’n gweddu i Gymru’r unfed ganrif ar hugain.\nGwnaed 84 o argymhellion gan Gomisiwn y Gyfraith yn eu hadolygiad o’r gyfraith sy’n llywodraethu tacsis a cherbydau hurio preifat. Mae’r mwyafrif ohonynt wedi eu hadlewyrchu yng nghynigion Llywodraeth Cymru. Maent yn cynnwys:\ncyflwyno safonau cenedlaethol ar gyfer pob tacsi a cherbyd hurio preifat, a osodir gan Weinidogion Cymru\nbod awdurdodau trwyddedu lleol yn gallu gosod amodau trwyddedu ychwanegol pan fo hynny’n briodol ac yn parhau i fod yn gyfrifol am gyhoeddi trwyddedau a gorfodi\nbod trwyddedu cerbydau hurio preifat yn cynnwys cerbydau fel limwsîns, ond bod ceir ar gyfer priodas neu angladd yn parhau i fod wedi eu heithrio\nbod darparwyr yn gallu gweithio’n haws dros ffiniau awdurdodau lleol a bod swyddogion trwyddedu yn cael pwerau gorfodi newydd i fynd i’r afael â cherbydau a gyrwyr sydd wedi’u trwyddedu mewn ardaloedd gwahanol\ncynnig bod cosbau llymach ar dowtio (mynd at gwsmeriaid am fusnes), gan gynnwys atafaelu cerbydau\nawdurdodau trwyddedu lleol yn cadw’r hawl i gyfyngu ar nifer y tacsis sy’n gweithio yn eu hardal drwyddedu\ngwella trefniadau ar gyfer rheoleiddio prisiau.\n“Mae’r cynigion blaengar hyn yn mynd i wella’r ddeddfwriaeth bresennol, sy’n gymhleth, yn hen ffasiwn ac wedi dyddio. Byddant yn adlewyrchu anghenion gyrwyr yr unfed ganrif ar hugain, yr awdurdodau trwyddedu a’r teithwyr yma yng Nghymru. Rwy’n annog pawb sydd â buddiant yn y sector i gyfrannu at yr ymgynghoriad hwn.\nGolwg: Trwyddedu tacsis a cherbydau hurio preifat.


Tymor 7/9 wedi gorffen | rhysllwyd.com\nby admin | Dec 20, 2005 | Uncategorized | 4 comments\nYm mhythefnos olaf y tymor roedd gennai dri traethawd i roi mewn, 2000, 3500 a 4500 – ie 8,000! Yn wyneb y mynydd yna roedd hi mynd i fod yn gamp jyglo yr holl giniawau ‘dolig, gig Rag UMCA yn ogystal a phrotest dda yn goron ar y cyfan. Eu gorchfygu a gwnes!\nCanslwyd NAWS Rhagfyr oherwydd ein bod ni wedi methu cael band; mae trefnu gigs yn fusnes anodd fel arfer – o ran trefnu ac yn ariannol. Ond roedd gig UMCA ddigwyddodd wythnos cyn diwethaf yn eithriad. Trefnwyd y cyfan o fewn awr – bwcio Dave Mansell i neud y PA, Bob a Frizbee i chwarae a Nia ‘Chwaer Meilyr Hedd’ Meleri i DJ’o. Ystyr Rag ydy ‘Raise and Give’ (dwi wedi bathu enw mwy addas i UMCA ‘Car’ sef ‘Codi a Rhoi’ ond mar gair ‘car’ yn rhyw gyfleu cariad hefyd) Oce dyna ddigon o fod yn sentimental. Ath y gig yn gret ac fe godwyd rhyw Â£700 i Rag sef yr hyn sydd fel arfer yn cael ei godi mewn blwyddyn – da iawn i Sdif a Gwen am drefnu.\nYmlaen nawr i nos Fawrth dwytha – cinio Nadolig Pantycelyn. Dyma ffenomenon diddorol a rhyfedd. Fel y gwelwch o’r lluniau mae Cinio Nadolig Pantycelyn fel Hogwarts (Ysgol Harry Potter) with Alcohol. Dyma drefn arferol y noson.\n6.05 – y gwin wedi dechrau llifo a pawb yn waldio y byrddau efo’i llwyau – lot o gwyl!\n6.25 – K.O’s cyntaf yn cael eu cario allan\n6.35 – bois y ffynon a’r cwm yn dechrau taflu bwyd ar ei gilydd gyda’r ‘top table’ yn y canol!\n6.45 – yr areithiau yn dechrau; pob araith yn gorffen gyda pawb yn canu’r emyn ‘I bob un sy’n ffyddlon’ yn amserol does neb byth yn cyrraedd yr ail bennill sy’n adrodd “…meddwdod fel Goleiath”!\n7.15-7.30 – y cinio yn dod i ddiwedd ansicr wrth i’r ‘arweinwyr’ gario mlaen yn codi canu ond y rhanfwyaf o bobl wedi cael digon a criwiau fesur tipyn yn sleifio allan.\nMae’r cyfan yn swnio yn hollol stereotypical ac yn nodweddiadol o’r hyn fydde chi’n cysylltu a Phantycelyn OND wir i chi dim ond 2 waith y flwyddyn mae hyn yn digwydd a rhaid mi ddeud fod o yn medru bod yn hwyl 2 waith y flwyddyn.\nYsywaeth; dydd Mercher dim llawer o bobl o amgylch y lle oni bai amdana i a phawb arall oedd a thraethawd erbyn y dydd Iau. Bore Dydd Iau – protest hir ddisgwyliedig gyntaf y tymor. Dwi wedi bod wrthi yn ddiwyd yn ysgrifennu dogfen bolisi/trafod UMCA ar Goleg Ffederal Cymraeg. Rhyw fath o brotest i lansio hwna oedd dydd Iau; cerddwyd o Banty i swyddfa y Cynulliad a cyflwyno copi fan yna wedyn draw i’r Hen Goleg a chyflyno copi i Noel Lloyd. Yn ddiddorol y nos Fercher bu pobl allan yn paentio sloganau yn garped dros yr hen Goleg; dyma’r trio cyntaf i hyn ddigwydd ers tair blynedd heb i mi fod yn rhyw ymwnelo a’r peth neu o leiaf a rhyw syniad pendant pwy fu wrthi. Er mod i wedi gwneud pethau tebyg o’r blaen yn gweld ei rinwedd fel rhan o ymgyrch y tro yma roedd yn gamgymeriad pwy bynnag fu wrthi – rhywun di-glem nad oedd yn deall yr ymgyrch. Rhaid i dor-cyfraith gael ei ddefnyddio yn dactegol; baswn ni’n hoffi trafod tactegau, os oes rhai ganddynt o gwbl, gyda’r rhai fu wrthi wythnos diwethaf.\nCeri Grafu\ton 20/12/2005 at 2:00 pm\nlwcus bo ti’m yn gneud maths yn coleg 😉\nRhys Llwyd\ton 20/12/2005 at 6:25 pm\nhoho – lwcus iawn 🙂\nMordicai\ton 04/01/2006 at 2:44 am\nPeintio slogannau ar yr hen goleg yn afiach. Ceisio achub ein diwylliant drwy ddifwyno ein hanes, ife? Twpsyn pwy bynnag wnaeth, mae na ddigon o adeiladau hyll o’r 70au yn Aber bydde cot o baent yn gwneud lles iddyn nhw.\nIesu Nicky Grist\ton 10/01/2006 at 6:34 pm\nO’n i’n lico ti’n son am y “bwrw bwrdd”! Doniol iawn Rhys.


Sioc Diwylliant - Mae'n Darn o Addasiad ... - Blog AdultGameson\nWolfie H. Gorffennaf 15, 2019\nHelo Gamers, Wolfe Hearte yma i rannu adolygiad arall, felly croeso i fy jyngl, lle mae'r cyfan yn hwyl ac yn gemau ... Mae gan yr un hwn sawl peth y byddech chi eu heisiau; ond damn os yw'n boen i ddatrys sut i'w cael.\nI ddechrau, mae'r newid i Ren'py yn un da gan fod arddull nofel weledol yn gweddu llawer gwell i'r gemau yn y genre hwn.\nDadlwythwch Sioc Diwylliant ar gyfer PC\nLawrlwytho Diwylliant Sioc Android APK\nAr gyfer y rhan fwyaf o'r gemau sy'n seiliedig ar stori “mecanig rpg”, mae'n llif da.\nNawr, o ran y stori, chi eto yw'r tocyn llechi gwag diffygiol. Nid oes gen i (bob amser) broblem gyda hynny. Yn yr achos hwn, mae dau lwybr.\nMae un yn rhoi persbectif a rheolaeth fwy amlwg i chi dros eich 'harem' dros amser, eich bod chi'n treulio amser yn adeiladu.\nRydych chi'n fyfyriwr coleg, ac mae yna ychydig o ddirgelion y mae'r stori'n ceisio amdanyn nhw y credaf y gallai fod ychydig yn llai casgliadol.\nDylai rhai pethau yn y strwythur gael eu gwneud yn glir o'r dechrau. Er enghraifft, mae'n well peidio â chreu dau lwybr, a chael un o'r llwybrau dywededig yn cymryd amrywiadau lluosog.\nEsboniaf. Yn y llwybr trech, byddech chi'n disgwyl y byddwch chi'n dominyddu yn y pen draw. Reit? Da. Dal gyda mi bryd hynny.\nDylai fod yn weddol syml yn yr ysgrifen ar y pwynt hwnnw bod y MC yn drech.\nFodd bynnag, pan gymerwch safiad hynod o ddominyddol gyda'ch ffrind gorau newydd mwy “alffa” yn wreiddiol a dweud wrtho am gadw draw oddi wrth eich teulu, wrth gwrs nid yw'n gwrando. Ac nid ydych chi'n cael yr opsiwn i'w ddyrnu a'i wneud yn LOT yn fwy eglur mae yna ganlyniadau.\nMae gen i broblem gyda'r peth cuckold hefyd. Mae'n dal i ymddangos ei fod yn ymhlyg ei fod yn digwydd wrth i chi geisio adeiladu'r llwybr trech.\nMae hyn yn hynod ddryslyd yn ei gyd-destun a gellid ei drwsio'n hawdd trwy nodi yn y tiwtorial intro yn unig. Mae hynny'n egluro bod sawl llwybr, opsiwn sy'n caniatáu i unrhyw chwaraewr penodol ddewis a yw am fod yr “alffa” neu'r “Beta.”\nNi ddylai byth fod cwestiwn pa ganlyniad rydych chi'n mynd i'w gael. Bydd chwaeth y rhan fwyaf o bobl wedi'u diffinio'n glir yn ôl yr oedran y maent am chwarae'r math hwn o gêm, ac yn bersonol nid oeddwn yn hoffi'r marc cwestiwn o ble roedd y goruchafiaeth.\nGwelais rywfaint o welliant, ond am y ddwy awr neu fwy cymerodd i mi fynd trwy'r cyfan sydd ar hyn o bryd yn y diweddariad hwn, nid oedd llawer o ryw go iawn.\nMae'n dal i fod yn forwyn erbyn diwedd y gêm hyd yn hyn. Nid yw breuddwydion yn cyfrif, ac os yw person yn chwarae'r gêm hon, dim ond mor bell y mae titillation yn mynd. Mae gemau o'r natur hon i fod i fod yn hwyl.\nNid ydyn nhw i fod i fod yn heriol, ac rydw i'n hollol gas wrth i ddatblygwr wneud holiadur amlddewis fel gêm fach.\nPe bawn i eisiau meddwl mor galed ag a oeddwn i'n mynd i gael ergyd i ennill y ferch, byddwn i'n trafferthu bod ar y cyfrifiadur lawer llai o oriau guys.\nMae pobl yn cael digon o rwystredigaeth yn rhywiol ac fel arall mewn gwirionedd, ac mae rhywbeth niweidiol i ychwanegu gormod o “drochi” neu “realaeth” i'r genre hwn o hapchwarae.\nMae yna broblem hefyd o ran sut mae'r athrawon yn gweithredu yn y stori oherwydd bod hynny'n bwynt realaeth y byddwn i wedi disgwyl bod yno. Nid yw.\nMae'r athrawes calcwlws yn dom sy'n tynnu sgert un ferch boeth i lawr - prin ei bod hi'n gwisgo dillad isaf - ac yn curo'i asyn yn waedlyd gyda switsh. Canlyniadau cyfreithiol problem gyntaf.\nLlawer yn syth ar ôl i'r myfyriwr gyrraedd adref rwy'n ei warantu. Ni fyddai unrhyw ddeon, waeth pa mor llygredig neu ddiffygiol, BYTH yn caniatáu i athro wneud hyn i fyfyriwr a oedd wedi talu hyfforddiant.\nUffern, gallant gael eu tanio am gwtsh freaking y dyddiau hyn. Cwtsh! Yn y bôn, mae athro arall naill ai'n streipiwr neu'n butain ac wrth gwrs, hi yw'r athrawes bio Lladin .. ond dwi'n crwydro.\nFel y dywedais, pe bai’n amlwg bod y llwybr Dom yn perthyn YN UNIG i’r MC, a / neu ei fod yn cael ffordd CLEAR i dynnu’r rhai sy’n dal awdurdod penodol dros wrthrychau ei sylw yn y gêm, byddwn yn llawer. hapusach gyda chwrs gameplay.\nY ferch honno sy'n plygu dros y ddesg i gael ei churo yw “merch orau gyfredol” eich ffrind alffa newydd, ond gallwch chi (math o) un-i-fyny ef.\nEr nad oes unrhyw beth diffiniol iddo ar hyn o bryd, a chredaf ei bod hi yno gan amlaf i gael ei llusgo allan fel pob uffern.\nOs na allwch chi fel y MC a llwybr Dom tybiedig wneud eich “cyfaill gorau” yn ôl i fynd ar ôl eich llys-chwaer neu lys-fam, sut yn yr uffern sanctaidd bythol ydych chi i fod i “ddwyn” ei ferch? Hynny yw, nid gwyddoniaeth roced mohono.\nFe'i gelwir yn atal anghrediniaeth. Efallai bod yr athro cyfrifiad hwnnw hefyd yn dysgu gwyddoniaeth roced. Ac, gan ei bod hi'n gymeriad Dom ei hun, rwy'n amau'n fawr iawn y byddwch chi byth yn cael yr opsiwn i'w “thorri”.\nYn bersonol, nid wyf yn mynd i mewn am y math hwnnw o oruchafiaeth. Mae'n sioe o wendid mewn gwirionedd pan fydd rhywun yn meddwl amdano.\nYr un peth â chywilydd, ond gwn fod yna lawer o bobl mae'n debyg a fydd yn anghytuno â'm barn ar hynny.\nWedi dweud y cyfan, rwy'n siomedig yma ar y cyfan oherwydd bod gan y stori rywfaint o botensial fel ffantasi pŵer, rhyddhad dianc.\nDyna beth ddylai fod, beth all fod, a beth rydw i'n gobeithio y bydd mewn gwirionedd. O leiaf un diwrnod pan fydd wedi'i wneud yn llawn. Mae'r gwaith celf wedi'i wneud yn ddigon da. Mae angen i'r dirgelwch fod ychydig yn fwy concrit cyn belled â gallu ei ddatrys. Hefyd, gallai'r llwybrau ddefnyddio gwymon chwyn ar gyfer clirio'r ddrysfa o opsiynau sy'n ffwcio rhywbeth drosodd.\nPam er enghraifft ar y “llwybr alffa” ydw i eisiau i'm benywod gael eu llygru neu eu llithro am unrhyw reswm? Yr unig un y byddai Dom yn dymuno iddo ganolbwyntio arno o gwbl yw ef. Plaen, syml. O leiaf, dylai fod.\nFel rydw i wedi nodi, mae yna ychydig o gynnydd sy'n awgrymu eu bod nhw'n tyfu mewn diddordeb. Fodd bynnag, mae'n llawer rhy gynnil ar hyn o bryd, ac yn llawer rhy araf. Rwy'n gweld diemwnt i weithio gyda hi, i'r rhai sy'n hoffi'r thema pŵer, ac nad oes ots ganddyn nhw dwf graddol.\nMae hynny'n union ar hyn o bryd, mae yna uffern o lawer o lo i lwch i ffwrdd cyn iddo gyrraedd yno mewn gwirionedd.\nO wel, o leiaf mae gan y traeth olygfeydd ysblennydd, ydw i'n iawn Gamers?\nByddwn i'n dal chi i gyd ar yr ochr fflip, ond dwi ddim yn un i'w lliwio mewn gwirionedd.\nSioc Diwylliant ar gyfer PC\nDiwylliant Sioc Android APK\nboobs mawr, sioc diwylliant, porn 3d, gêm porn 3d, gêm porn, adolygiad gêm porn, gêm haf, xxx gêm